**R E P U B L I K A H R V A T S K A**

**PRIMORSKO-GORANSKA ŽUPANIJA**

**GRAD DELNICE**



# 

**GODIŠNJI PLAN**

**UPRAVLJANJA NEKRETNINAMA I POKRETNINAMA**

**U VLASNIŠTVU GRADA DELNICE**

**ZA 2025. GODINU**

KLASA:

URBROJ:

Delnice, rujan 2024.

Sadržaj

[1. UVOD 3](#_Toc180658777)

[1.1. GODIŠNJI PLAN UPRAVLJANJA TRGOVAČKIM DRUŠTVIMA U (SU)VLASNIŠTVU GRADA DELNICE 5](#_Toc180658778)

[1.2. GODIŠNJI PLAN UPRAVLJANJA I RASPOLAGANJA STANOVIMA I POSLOVNIM PROSTORIMA U VLASNIŠTVU GRADA DELNICE 7](#_Toc180658779)

[1.3.1. Nerazvrstane ceste 14](#_Toc180658780)

[1.4. GODIŠNJI PLAN UPRAVLJANJA I RASPOLAGANJA NOGOMETNIM IGRALIŠTIMA U VLASNIŠTVU GRADA DELNICE 16](#_Toc180658781)

[1.5. GODIŠNJI PLAN PRODAJE I KUPNJE NEKRETNINA U VLASNIŠTVU GRADA DELNICE 20](#_Toc180658782)

[1.6. GODIŠNJI PLAN IZGRADNJE I PROVOĐENJA INFRASTRUKTURNIH PROJEKATA NA PODRUČJU GRADA DELNICE 22](#_Toc180658783)

[1.7. GODIŠNJI PLAN PROVOĐENJA POSTUPAKA PROCJENE NEKRETNINA U VLASNIŠTVU GRADA DELNICE 23](#_Toc180658784)

[1.8. GODIŠNJI PLAN RJEŠAVANJA IMOVINSKO-PRAVNIH ODNOSA 23](#_Toc180658785)

[1.9. GODIŠNJI PLAN VOĐENJA EVIDENCIJE IMOVINE 24](#_Toc180658786)

[1.10. GODIŠNJI PLAN POSTUPAKA VEZANIH UZ SAVJETOVANJE S JAVNOŠĆU I PRAVO NA PRISTUP INFORMACIJAMA KOJE SE TIČU UPRAVLJANJA I RASPOLAGANJA NEKRETNINAMA I POKRETNINAMA U VLASNIŠTVU GRADA DELNICA 25](#_Toc180658787)

[1.11. GODIŠNJI PLAN ZAHTJEVA ZA DAROVANJE NEKRETNINA 25](#_Toc180658788)

[2. STRATEŠKO USMJERENJE UPRAVLJANJA NEKRETNINIMA I POKRETNINAMA U VLASNIŠTVU GRADA 27](#_Toc180658789)

[3. KASKADIRANJE STRATEŠKOG CILJA UPRAVLJANJA NEKRETNINIMA I POKRETNINAMA U VLASNIŠTVU GRADA 28](#_Toc180658790)

[5. POSEBNI CILJEVI I MJERE – SISTEMATIZIRANI PRIKAZ 30](#_Toc180658791)

[6. POSEBAN CILJ 1.1. - „Učinkovito upravljanje nekretninama u vlasništvu Grada Delnice“ 34](#_Toc180658792)

[7. POSEBAN CILJ 1.2. - „Unaprjeđenje korporativnog upravljanja i vršenje kontrola Grada Delnice kao (su)vlasnika trgovačkih društava“ 38](#_Toc180658793)

[8. POSEBAN CILJ 1.3. - „Uspostaviti jedinstven sustav i kriterije u procjeni vrijednosti pojedinog oblika imovine, kako bi se poštivalo važeće zakonodavstvo i što transparentnije odredila njezina vrijednost“ 40](#_Toc180658794)

[9. POSEBAN CILJ 1.4. - „Usklađenje i kontinuirano predlaganje te donošenje novih akata“ 44](#_Toc180658795)

[10. POSEBAN CILJ 1.5. - „Ustroj, vođenje i redovno ažuriranje interne evidencije gradske imovine kojom upravlja Grad Delnice“ 45](#_Toc180658796)

[11. POSEBAN CILJ 1.6. - „Priprema, realizacija i izvještavanje o primjeni akata strateškog planiranja“ 47](#_Toc180658797)

[12. POSEBAN CILJ 1.7. - „Razvoj ljudskih resursa, informacijsko-komunikacijske tehnologije i financijskog aspekta Grada Delnice“ 49](#_Toc180658798)

**POPIS TABLICA**

[Tablica 1. Trgovačka društva u (su)vlasništvu Grada Delnice 6](#_Toc180658857)

[Tablica 2. Javne ustanove u (su)vlasništvu Grada Delnice 6](#_Toc180658858)

[Tablica 3. Podaci o prostorima i nekretninama u vlasništvu Grada Delnice 7](#_Toc180658859)

[Tablica 4. Podaci o zemljištu u vlasništvu Grada Delnice 13](#_Toc180658860)

[Tablica 5. Podaci o nogometnim igralištima na području Grada Delnice te o vlasništvu nad njim, prema stanju u zemljišnim knjigama krajem 2024. godine 18](#_Toc180658861)

[Tablica 6. Podaci o broju sportaša, korisnika nogometnog igrališta u vlasništvu Grada Delnica u 2023./2024. godini 19](#_Toc180658862)

[Tablica 7. Ciljevi u učinkovitosti upravljanja i raspolaganja nogometnim stadionima i igralištima u vlasništvu lokalnih jedinica 19](#_Toc180658863)

[Tablica 8. Popis nekretnina koje Grad Delnice planira prodati i otkupiti u 2025. godini 21](#_Toc180658864)

[Tablica 9. Razvojni projekti Grada Delnice 22](#_Toc180658865)

[Tablica 10. Nekretnine za koje se planiraju rješavati imovinsko – pravni odnosi u 2025. godini 24](#_Toc180658866)

[Tablica 11. Pregled posebnih ciljeva i mjera 33](#_Toc180658867)

**POPIS SLIKA**

[Slika 1. Nogometni stadion Delnice 18](#_Toc180658924)

[Slika 2. Grb HNK Goranin Delnice 18](#_Toc180658925)

[Slika 3. Kaskadiranje strateškog cilja upravljanja nekretninama Grada Delnice 29](#_Toc180658926)

# UVOD

Grad Delnice izrađuje Plan upravljanja nekretninama i pokretninama u vlasništvu Grad Delnice (dalje u tekstu Plan upravljanja za 2025. godinu) za razdoblje od godinu dana. Donošenje Godišnjeg plana upravljanja utvrđeno je člankom 54. Zakona o upravljanju nekretninama i pokretninama u vlasništvu Republike Hrvatske (»Narodne novine«, broj 155/23).

Navedenim godišnjim planom obuhvatit će se i ciljevi, smjernice i provedbene mjere upravljanja pojedinim oblikom imovine u vlasništvu Grada Delnice u svrhu provođenja Strategije. Strategija upravljanja imovinom u vlasništvu Grada Delnice za razdoblje 2023. do 2029. primjenjivat će se u odnosu na upravljanje nekretninama i pokretninama u vlasništvu Grada Delnice do donošenja nove Strategije sukladno odredbama Zakona o upravljanu nekretninama i pokretninama u vlasništvu Republike Hrvatske (»Narodne novine«, broj 155/23).

Smjernice Strategije, a time i odrednica godišnjih planova jest pronalaženje optimalnih rješenja koja će dugoročno očuvati imovinu, čuvati interese Grada Delnice i generirati gospodarski rast kako bi se osigurala kontrola, javni interes i pravično raspolaganje nekretninama i pokretninama u vlasništvu Grada.

Strategija upravljanja imovinom u vlasništvu Grada Delnice za razdoblje od 2023. do 2029. godine, Plan upravljanja nekretninama i pokretninama u vlasništvu Grada Delnice i Izvješće o provedbi Plana upravljanja nekretninama i pokretninama, tri su ključna i međusobno povezana dokumenta upravljanja i raspolaganja nekretninama i pokretninama. Strategijom upravljanja imovinom u vlasništvu Grada Delnice za razdoblje od 2023. do 2029. godine (dalje u tekstu: Strategija) određeni su srednjoročni ciljevi i smjernice upravljanja imovinom uvažavajući pri tome gospodarske i razvojne interese Grada Delnice. Planovi upravljanja nekretninama i pokretninama u vlasništvu Grada Delnice usklađeni su sa Strategijom, a sadrže detaljnu analizu stanja i razrađene planirane aktivnosti u upravljanju pojedinim oblicima imovine u vlasništvu Grada.

Izvješće o provedbi Plana, kao treći ključni dokument upravljanja nekretninama i pokretninama, izrađuje se do 30. rujna tekuće godine za prethodnu godinu.

Upravljanje nekretninama i pokretninama kao ekonomski proces podrazumijeva izradu evidencije imovine, odnosno uvid u njen opseg i strukturu, računovodstveno priznavanje i procjenu njene vrijednosti, razmatranje varijantnih rješenja uporabe nekretninama i pokretninama, odlučivanje o uporabi, i analizu mogućnosti njene utrživosti u kratkom i dugom roku, odnosno upravljanje učincima od njene uporabe. Upravljanje nekretninama odnosi se na provedbu postupaka potrebnih za upravljanje nekretninama, sudjelovanje u oblikovanju prijedloga prostornih rješenja za nekretnine, tekućeg i investicijskog održavanja nekretnina, reguliranje vlasničkopravnog statusa nekretnine, ustupanje nekretnina na korištenje ustanovama i pravnim osobama za obavljanje poslova od javnog interesa te obavljanje drugih aktivnosti i poslova u skladu s propisima koji uređuju vlasništvo i druga stvarna prava.

Raspolaganje nekretninama i pokretninama u vlasništvu Republike Hrvatske podrazumijeva sklapanje pravnih poslova čija je posljedica prijenos, otuđenje ili ograničenje prava vlasništva u korist druge pravne ili fizičke osobe, i to: prodaja, darovanje, osnivanje prava građenja, osnivanje prava služnosti, zakup, najam, razvrgnuće suvlasničkih zajednica, zamjena, te davanje na uporabu ili korištenje. Temeljni cilj Strategije jest učinkovito upravljati svim oblicima imovine u vlasništvu Grada Delnice prema načelu učinkovitosti dobroga gospodara. U tu svrhu potrebno je aktivirati nekretnine u vlasništvu Grada i staviti ih u funkciju gospodarskoga razvoja.

Godišnji plan upravljanja nekretninama i pokretninama Grada Delnice za 2025. godinu, predstavlja dokument u kojem se putem mjera, projekata i aktivnosti razrađuju elementi strateškog planiranja postavljeni u Strategiji upravljanja imovinom Grada Delnice za razdoblje 2023. do 2029. Nadalje, za predložene aktivnosti u okviru Plana definiraju se pokazatelji rezultata, mjerne jedinice za pokazatelje rezultata, kao i polazne i ciljane vrijednosti mjernih jedinica.

Plan upravljanja određuje kratkoročne ciljeve i smjernice upravljanja nekretninama i pokretninama Grada Delnice, te provedbene mjere u svrhu provođenja Strategije.

* 1. **GODIŠNJI PLAN UPRAVLJANJA TRGOVAČKIM DRUŠTVIMA U (SU)VLASNIŠTVU GRADA DELNICE**

Trgovačka društva kojima je osnivač i (su)vlasnik Grad Delnice važna su za zapošljavanje, znatno pridonose cjelokupnoj gospodarskoj aktivnost i pružaju usluge od javnog interesa s osobinama javnog dobra. Unatoč svom specifičnom karakteru, ona moraju prilagoditi svoju organizaciju i poslovanje izazovu konkurencije te učinkovito poslovati, a sve u skladu s principima tržišnog natjecanja.

Bitna smjernica u Strategiji upravljanja imovinom koja se odnosi na trgovačka društva u (su)vlasništvu Grada Delnice je unapređenje korporativnog upravljanja i vršenje kontrola Grada Delnice kao (su)vlasnika trgovačkog društva. Odgovornost za rezultate poslovanja trgovačkih društava u (su)vlasništvu Grada Delnice uključuje složen proces aktivnosti uprava i nadzornih odbora, upravljačkih prava i odgovornosti.

Grad Delnice u okviru upravljanja vlasničkim udjelom trgovačkih društava obavlja sljedeće poslove:

* kontinuirano prikuplja i analizira izvješća o poslovanju dostavljena od trgovačkih društava,
* sukladno Uredbi o sastavljanju i predaji izjave o fiskalnoj odgovornosti i izvještaja o primjeni fiskalnih pravila, predsjednici Uprava trgovačkih društava u (su)vlasništvu Grada Delnice do 31. ožujka tekuće godine za prethodnu godinu dostavljaju gradonačelnici Izjavu, popunjeni Upitnik, Plan otklanjanja slabosti i nepravilnosti, Izvješće o otklonjenim slabostima i nepravilnostima utvrđenima prethodne godine i mišljenje unutarnjih revizora o sustavu financijskog upravljanja i kontrola za područja koja su bila revidirana.

*Tablica 1. Trgovačka društva u (su)vlasništvu Grada Delnice*

|  |  |  |  |  |  |  |  |
| --- | --- | --- | --- | --- | --- | --- | --- |
| **Trgovačko društvo** | **Sjedište društva** | **OIB** | **Temeljni kapital** | **Ukupni prihodi**  **2023. u EUR** | **Dobit/**  **gubitak**  **2023. u EUR** | **Broj zaposlenih**  **2023.** | **%**  **vlasništva** |
| Komunalac d.o.o. Delnice | Frana Supila 173, 51300 Delnice | 22745185008 | 273.793,88 € | 1.265.013,93 | -19.975,87 | 30 | 37,63% |
| KTD Risnjak – Delnice d.o.o. | Školska 24, 51300 Delnice | 29572254922 | 18.580,00 € | 797.571,07 | 28.690,90 | 24 | 100 % |
| Komunalac vodoopskrba i odvodnja d.o.o. | Frana Supila 173, 51300 Delnice | 13670112490 | 3.977.596,39 € | 2.517.436,82 | 52.580,80 | 19 | 37,63% |
| Goranski sportski centar d.o.o. | Šetalište Ivana Gorana Kovačića 6, 51300 Delnice | 54671320850 | 15.661,29 € | 1.860.349,00 | 1.709,00 | 28 | 15,25% |
| Radio Gorski Kotar d.o.o. | Trg 138. Brigade HV 4 | 73841607414 | 10.617,82 € | 134.776,54 | 5.408,28 | 5 | 25% |

*Tablica 2. Javne ustanove u (su)vlasništvu Grada Delnice*

|  |  |
| --- | --- |
| **Naziv javne ustanove** | **% vlasništva Grada** |
| Gradska knjižnica Janet Majnarich Delnice | 100% |
| Javna vatrogasna postrojba Delnice | 100% |
| Dječji vrtić „Hlojkica“ | 100% |
| Centar za poljoprivredu i ruralni razvoj Primorsko-goranske županije | 3,8% |
| Turistička zajednica Gorskog kotara | 32,3% |

* 1. **GODIŠNJI PLAN UPRAVLJANJA I RASPOLAGANJA STANOVIMA I POSLOVNIM PROSTORIMA U VLASNIŠTVU GRADA DELNICE**

Poslovni prostori su, prema odredbama [Zakona o zakupu i kupoprodaji poslovnog prostora (»Narodne novine«, broj 125/11, 64/15, 112/18)](https://www.zakon.hr/z/513/Zakon-o-zakupu-i-kupoprodaji-poslovnog-prostora), poslovne zgrade, poslovne prostorije, garaže i garažna mjesta. Pod pojmom stanovi, podrazumijevaju se stanovi u vlasništvu lokalnih jedinica.

Ciljevi upravljanja i raspolaganja poslovnim prostorima u vlasništvu Grada Delnice jesu sljedeći:

1. Grad Delnice mora na racionalan i učinkovit način upravljati poslovnim prostorima i stanovima na način da oni poslovni prostori i stanovi koji su potrebni Gradu budu stavljeni u funkciju koja će služiti njegovom racionalnijem i učinkovitijem funkcioniranju. Svi drugi stanovi i poslovni prostori moraju biti ponuđeni na tržištu bilo u formi najma, odnosno zakupa, bilo u formi njihove prodaje javnim natječajem;
2. Ujednačiti standarde korištenja poslovnih prostora.

*Tablica 3. Podaci o prostorima i nekretninama u vlasništvu Grada Delnice*

|  |  |  |  |
| --- | --- | --- | --- |
| **POSLOVNI PROSTOR GRADSKE UPRAVE** | | | |
| **Rb.** | **Korisnik poslovnog prostora/namjena- samo uredi bez zajedničkih prostora** | **m2** | **k.č./k.o.** |
| 1 | Poslovni prostor – Primorsko goranska županija | 348,69 | k.č.br. 15533, k.o. Delnice II |
| 2. | Poslovni prostor - Radio Gorski Kotar | 137,07 |
| 3. | Poslovni prostor – Državni inspektorat | 56,35 |
| 4. | Poslovni prostor - Ministarstvo poljoprivrede | 36,10 |
| 5. | Poslovni prostor - Savjetodavna služba | 39,45 |
| 6. | Poslovni prostor – Grad Delnice od ukupne površine 900,64 m2 koristi | 592,43 |
| 6.1 | Poslovni prostor – Centar za socijalnu skrb (ugovor o zakupu 01.01.2021. – 01.01.2026.) | 119,15 |
| 6.2 | Javni bilježnik (u zakupu od 01.10.2019. -10.06.2024.) | 87,85 |
| 6.3. | Udruga Antifašističkih boraca | 29,20 |
| 6.4 | Klub 138. brigade HV 4 | 72,01 |
| UKUPNO: | | 1.518,30 |  |
| **PROSTORI U VLASNIŠTVU GRADA NA UPRAVLJANJU TRGOVAČKIH DRUŠTAVA I JAVNIH USTANOVA** | | | |
| **Rb.** | **Korisnik poslovnog prostora – upravljač /namjena** | **m2** | **k.č./k.o.** |
| **PRIRODOSLOVNI MUZEJ**  **Rijeka, Lorenzov prolaz 1**  **Sporazum od 1.7.2014 i Dodatak sporazumu od 4.9.2014.** | | | |
| 1. | Kaštel Zrinskih , Brod na Kupi, Kralja Tomislava 1 | 780,60 | k.č.br. 90 k.o. Brod na Kupi |
| **KTD RISNJAK- DELNICE d.o.o.**  **Delnice, Školska 24**  **Sporazum od 25.8.2022.** | | | |
| 2. | Kuća i gospodarska zgrada, spomenik kulture – Kuća Rački Delnice, Supilova 94 | 19,56+29,02 | k.č.br. 14330/1i 14330/2 k.o. Delnice II |
| 3. | Interpretacijski centar, MO Crni Lug, Školska 3 | 190,90 | kč.br.133 k.o. Crni Lug |
| 4. | Društveni dom Hrvatski dragovoljac –sala – Brod na Kupi, Kralja Tomislava 3 | 257,10 | k.č.br. 91/5 k.o. Brod na Kupi |
| 5. | Planinska kuća Praprot - DERUTNO  Za prodaju | 119,00 | k.č.br. 7436/6, k.o. Turke |
| 6. | Poslovna građevina  Delnice, A.G.Matoša 6 | 317,40 | Kč.br. 15387/3 k.o. Del II |
| 7. | Poslovni objekt nekadašnjeg Kina,  DERUTNO  Delnice, Supilova 113  -Prizemlje  -Parter  - Kat | 489,40  136,40  216,70  136,40 | k.č.br. 14231 k.o. Del II |
| 8 | Poslovni objekt (nekadašnja ambulanta) - NEUPOTREBLJIVO  Delnice, A.Starčevića3 | 907,50 | k.č.br. 14009, k.o. Delnice II |
| 9 | Poslovno- kulturni objekt –nekadašnja Šumarska škola- DERUTNO  Delnice, Supilova 107 - u zakupu  1. PP 103,48 m2  2. PP 95,04 m2 | 864,42 | k.č.br. 14236, k.o. Delnice II |
| 10 | Radnički dom  Delnice, Školska 24  – podrumski dio – kotlovnica i disko –  – prizemlje – sala+ulaz+wc + podrum wc  – 1. kat – kancelarije KTD Risnjak+prostor za udruge+uredi PGŽ | 24,80+486,60  586,72+51,44  88,92+111,83+36,75 | k.č.br. 14125, k.o. Delnice II |
| 11. | Poslovni prostor – suteren TZ GK  Delnice, Lujzinska cesta 47 | 90,20 | k.č.br. 15620/1 k.o. Del II |
| 12. | Prostor nekadašnje Narodne knjižnice i čitaonice, prizemlje  Delnice, A. Starčevića 8 i 10 | 40,82 m2 +  124,70 m2 | k.č.br. 14095, k.o. Delnice II |
| 13. | Garaža  Delnice, Školska 9 | 45.54 | k.č.br.14086 k.o. Del II |
| 14. | Sanjkalište - SPORTSKI OBJEKT  Delnice, Rusovi dolci | 2609 | k.č.br.15725/1 i 15725/2 k.o. Del II |
| **KNJIŽNICA I ČITAONICA JANET MAJNARICH**  **Delnice, Radićeva 3**  **Sporazum od 15.6.2021.** | | | |
| 15. | Knjižnica i čitaonica Janet Majnarich  Delnice, Radićeva 3 | 463 | k.č.br. 14035/1, k.o. Delnice II |
| **DJEČJI VRTIĆ HLOJKICA**  Šetalište I.G.Kovačića 1 | | | |
| 16. | Dječji vrtić – Hlojkica + dogradnja | 269+ | k.č.br. 14610/5  k.o. Del II |
| 17. | Dječja igraonica | 208,20 | k.č.br. 14610/8  k.o. Del II |
| **TURISTIČKA ZAJEDNICA GRADA DELNICA**  **Delnice, Lujzinska cesta 47**  **Sporazum od 1.4.2021.** | | | |
| 18. | TZ GK -kat  Delnice Lujziska cesta 47 | 144,58 | k.č.br.  15620/1  k.o. Del II |
| **OSTALE POSLOVNE GRAĐEVINE I PROSTORI – NA UPRAVLJANJU GRADA DELNICA Delnice, Trg 138. brigade HV 4** | | | |
| **Rb.** | **Zakupnik, korisnik/namjena** | **m2** | **k.č./k.o.** |
| 1. | Dom Crni Lug  Crni Lug, Selska 12  – prizemlje (zakup 1.9.2019. – 1.9.2024 –ugostiteljski objekt),prizemlje - dvorana  kat neupotrebljiv | 102,10  138,77  240,77 | k.č.br. 58, 59/1  k.o. Crni Lug |
| 2. | Dom hrvatski dragovoljac Brod na Kupi  Kralja Tomislava 3  -prizemlje (zakup od 01.07.2021.-30.06.2026. – ugostiteljski objekt)  - prizemlje (zakup od 01.11.2021. – 30-10-2026.- trgovina)  - kat – MO Brod na Kupi | 90,49  137,53  83,14 | k.č.br. 91/5 k.o. Brod na Kupi |
| 3. | Poslovni prostor Brod na Kupi  Kralja Tomislava 2  – Hrvatski telekom d.d (zakup 18.03.2019. – 18.03.2024.) | 23,70 | k.č.br. 96, k.o. Brod na Kupi |
| 4. | Poslovni prostor Brod na Kupi  Kralja Tomislava 2  Hrvatska pošta d.d - (ugovor o zakupu od 21.2.2021. – 20.02.2026.) | 32,00 | k.č.br. 96, k.o. Brod na Kupi |
| 5. | Nekadašnja škola Turke  Turke, Turke 19  NEUPOTREBLJIVO  -Učionica – 1.kat  -Prostor MO Turke – prizemlje  - Podrum  - Stan | 99,56  9,36  39,10  66,96 | k.č.br. 3049, k.o. Turke |
| 6. | Dogradnja kuglane  Delnice A. Starčevića 3a  Poslovni prostor – 1.Kat – (zakup Hrvatske vode - od 1.12.2019. – 1.12.2024.) | 102,00 | k.č.br. 15534/2, k.o. Delnice II |
| 7, | Montažni objekt  Delnice, Supilova kod k.br.113 | 37,80 | kč.br. 14226/1 k.o. Del II |
| **PROSTORI KOJE KORISTE UDRUGE** | | | |
| **Rb.** | **Korisnik poslovnog prostora** | **m2** | **k.č./k.o.** |
| 1. | DVD Crni Lug– prizemlje  Crni Lug, Selska 26 | 86 | k.č.br.108/2 k.o. Crni Lug |
| 2. | Udruga Kupa- prizemlje  Brod na Kupi, Kralja Tomislava 3 | 44,93 | k.č.br. 91/5 k.o. Brod na Kupi |
| 3. | ŠRD Gorana (ribolovno društvo)  Brod na Kupi, Kralja Tomislav 3 | 37,37 | k.č.br. 91/5 k.o. Brod na Kupi |
| 4. | DVD Brod na Kupi -Vatrogasno spremište  Brod na Kupi, Kralja Tomislav 13 a  (povrat imovine) | 94 | k.č.br. 140/9 k.o. Brod na Kupi |
| 5. | Klub 138. brigade HV – suteren poslovne zgrade Grada  (ugovor o korištenju poslovnog prostora 1.7.2021. – 1.7.2024. – sobe 1,2,,3,4,5,6,7,8,9,10) | 72,01 | k.č.br. 15533, k.o. Delnice II |
| 6. | Antifašisti – suteren poslovne zgrade Grada  (ugovor o korištenju poslovnog prostora 01.07.2021. – 01.07.2021. – sobe 11,12,13) | 29,20 | k.č.br. 15533, k.o. Delnice II |
| **STANOVI, KUĆE, STAMBEN PROSTORI** | | | |
| **Rb.** | **Opis /najam** | **m2** | **k.č./k.o.** |
| 1. | Crni Lug, Selska 26 (vatrogasni dom) Stan – 1. kat  ( 2.10.1998. - neodređeno) | 86 | k.č.br.108/2 k.o. Crni Lug |
| 2. | Crni Lug, Selska 26 (vatrogasni dom) Stan – potkrovlje (1.12.2022. –1.12.24.) | 56,8 | k.č.br.108/2 k.o. Crni Lug |
| 3. | Crni Lug, Školska 3 –potkrovlje  (1.4.2018.- neodređeno) | 89,30 | kč.br.133 k.o. Crni Lug |
| 4. | Lučice, Radnička 6 – otkup  Stan1. | 89,30 | k.č.br. 10688/3, k.o. Delnice I |
| 5. | Lučice, Radnička 6 – otkup  Stan 2. | 84,28 | k.č.br. 10688/3, k.o. Delnice I |
| 6. | Lučice, Radnička 6 – najam  (ugovor 1.6.22. – 31.5.24.)  Stan 3. | 28,37 | k.č.br. 10688/3, k.o. Delnice I |
| 7. | Lučice, Radnička 6 – najam  (ugovor 1.8.21. – 31.7.23.)  Stan 4. | 28,22 | k.č.br. 10688/3, k.o. Delnice I |
| 8. | Lučice, Radnička 6 - otkup  Stan 5. | 60,01 | k.č.br. 10688/3, k.o. Delnice I |
| 9. | Lučice, Radnička 6 – otkup  Stan 6. | 51,96 | k.č.br. 10688/3, k.o. Delnice I |
| 10. | Lučice, Radnička 6 – otkup  Stan 7. | 55,95 | k.č.br. 10688/3, k.o. Delnice I |
| 11. | Lučice, Radnička 6 – otkup  Stan 8. | 76,57 | k.č.br. 10688/3, k.o. Delnice I |
| 12. | Lučice, Radnička 6 – otkup  Stan 9. | 105,70 | k.č.br. 10688/3, k.o. Delnice I |
| 13. | Lučice, Radnička 6 - (prazan, neuređen) – potkrovlje  Stan 10. | 66,23 | k.č.br. 10688/3, k.o. Delnice I |
| 14. | Brod na Kupi, Kralja Tomislava 3  Stambeni prostor – 1 kat (prazno) | 20,35 | k.č.br. 91/5 k.o. Brod na Kupi |
| 15. | Brod na Kupi, Kralja Tomislava 3  Stan – 1. kat (prazno) | 64,62 | k.č.br. 91/5 k.o. Brod na Kupi |
| 16. | Brod na Kupi, Goranska 1a  Stan – (ugovor – 01.12.2001. – neodređeno) | 85,81 | k.č.br. 91/6, Brod na Kupi |
| 17. | Delnice, Vučnik 24  Stan/kuća – (ugovor 1.1.2024. – 1.1.2026.) | 50,36 | k.č.br. 15767/1, k.o. Delnice II |
| 18. | Delnice Lujzinska cesta 21, III. kat  (ugovor 5.9.2023. – 5.9.2026.) | 48,06 | k.č.br. 15370/1 |
| 19. | Kuželj , Kuželj 27  Kuća i dvorište– NEUPOTREBLJIVO  Suvlasništvo 74/84  Planirana prodaja | 183,60 | k.č.br. 2762, k.o. Grbajel |
| 20. | Crni Lug, Selska 6  Kuća i dvorište- nasljeđe- DERUTNO  Planirana prodaja | 115 | k.č.br.82  k.o. Crni Lug |
| 21. | Velika Lešnica 3  Kuća i dvorište –suvlasništvo 4/8 -DERUTNO  Planirana prodaja | 118,96 | Kč.br. 1836/1  k.o. Brod na Kupi |
| 22. | Velika Lešnica 15  Kuća i dvorišta gospodarska zgrada- nasljeđe -DERUTNO  Planirana prodaja | 154,80 | k.č.br. 1903/11  k.o. Brod na Kupi |
| **GARAŽE** | | | |
| **Rb.** | **Opis** | **m2** | **k.č./k.o.** |
| 1-7. | Garaže u nizu dvorište poslovne zgrade Grada (7 garaža)  Delnice, Trg 138. brigade HV 4 | 17,60 x 7  123,20 | kč.br.14298/1  k.o. Del II |
| 8. | **Garaža**  Delnice, Lujzinska 21 –dvorište –DERUTNO  Planirana prodaja | 9,50 | Kč.br 15370/9 k.o. Del II |
| **SPORTSKI OBJEKTI I TERENI**  **GSC d.o.o.**  **Delnice, Šetalište I.G.Kovačića 6**  **(Sporazum od ožujka 2023.)** | | | |
| **Rb.** | **Opis** | **m2** | **k.č./k.o.** |
| 1. | Kuglana  Košarkaško igralište  Nogometno igralište  Sportska dvorana- multifunkcijska (klizalište)  Poslovna zgrada uz dvoranu  Kuća kod stadiona  Skakaonice | 601  989  15714  1760  310  160  1102 | Kč.br.15739 k.o. Del II |
|  | Pomoćno nogometno igralište (vlasništvo  Grad Delnice i OŠ Delnice | 1535  5537 | Kč.br.15222  14610/6  k.o. Del II |
| **MRTVAČNICE I GROBLJA**  **Ktd Risnjak- Delnice d.o.o.**  **Delnice, Školska 24 -(**[**Odluka o grobljima (SN PGŽ 16/08)**](http://www.sn.pgz.hr/default.asp?Link=odluke&id=14505)[**(SN PGŽ 37/09**](http://www.sn.pgz.hr/default.asp?Link=odluke&id=17629)**))** | | | |
| **Rb.** | **Opis** | **m2** | **k.č./k.o.** |
| 1. | Delnice | 25.770+176 mrtv. | Kč.br. 12646  k.o. Del II |
| 2. | Crni Lug | 5672 + 132 mrtv. | Kč.br. 1870 k.o. Crni Lug |
| 3. | Zamost Brodski | 7.146 +100 mrtv. | Kč.br. 645  k.o. Brod na Kupi |
| 4. | Hrvatsko | 194 + 358+34 mrtv. | Kč.br.628/5 i 626  k.o. Razloge |
| 5. | Turke | 1.723+359+39 mrtv. | Kč.br.3080/3 i 3053 k.o. Turke |
| 6. | Kuželj | 1590 +366+77  mrtv. | Kč.br. 5735 i 3514/1k.o. Grbajel |
| 7. | Marija Trošt | 522+906 | Kč.br. 4670 i 4669/9 k.o. Brod na Kupi |
| 8. | Razloge | 971 | Kč.br.3274  k.o. Razloge |

* 1. **GODIŠNJI PLAN UPRAVLJANJA I RASPOLAGANJA GRAĐEVINSKIM I POLJOPRIVREDNIM ZEMLJIŠTEM U VLASNIŠTVU GRADA DELNICE**

Građevinsko zemljište je, prema odredbama [Zakona o prostornom uređenju (»Narodne novine«, broj 153/13, 65/17, 114/18, 39/19, 98/19, 67/23)](https://www.zakon.hr/z/689/Zakon-o-prostornom-ure%C4%91enju), zemljište koje je izgrađeno, uređeno ili prostornim planom namijenjeno za građenje građevina ili uređenje površina javne namjene.

Građevinsko zemljište čini važan udio nekretnina u vlasništvu Grada Delnice koji predstavlja veliki potencijal za investicije i ostvarivanje ekonomskog rasta. Aktivnosti u upravljanju i raspolaganju građevinskim zemljištem u vlasništvu Grada Delnice podrazumijevaju i provođenje postupaka stavljanja tog zemljišta u funkciju: prodajom, osnivanjem prava građenja i prava služnosti, rješavanje imovinskopravnih odnosa, davanjem u zakup zemljišta te kupnjom nekretnina za korist Grada Delnice, kao i drugim poslovima u vezi sa zemljištem u vlasništvu Grada, ako upravljanje i raspolaganje njima nije u nadležnosti drugog tijela.

Poljoprivrednim zemljištem, prema odredbama [Zakona o poljoprivrednom zemljištu](https://www.zakon.hr/z/133/Zakon-o-poljoprivrednom-zemlji%C5%A1tu) (»Narodne novine«, broj 20/18, 115/18, 98/19, 57/22), smatraju se poljoprivredne površine koje su po načinu uporabe u katastru upisane kao: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare, kao i drugo zemljište koje se može privesti poljoprivrednoj proizvodnji.

Problematika oko poljoprivrednih zemljišta u Republici Hrvatskoj pa tako i jedinica lokalne (regionalne) samouprave, sastoji se od nesređenih imovinsko-pravnih odnosa, usitnjenosti, malih parcela i raspršenosti. To su glavni razlozi neučinkovitosti poljoprivredne proizvodnje. Na to se nadovezuje nemogućnost planskoga i sustavnoga planiranja i razvoja poljoprivrednoga gospodarstva. Program okrupnjavanja poljoprivrednoga zemljišta treba povećati prosječni poljoprivredni posjed u Hrvatskoj i površinu poljoprivrednoga zemljišta obiteljskih gospodarstava te smanjiti broj parcela. Kako bi se riješio ovaj problem donesen je novi Zakon o poljoprivrednom zemljištu prema kojem su jedinice lokalne samouprave dužne donijeti program korištenja sredstava koja su prihod jedinica lokalne samouprave namijenjena isključivo za okrupnjavanje, navodnjavanje, privođenje funkciji i povećanje vrijednosti poljoprivrednog zemljišta te su dužni Ministarstvu podnositi godišnje izvješće o ostvarivanju programa korištenja sredstava svake godine do 31. ožujka za prethodnu godinu.

Podaci o zemljištima u vlasništvu Grada Delnice objedinjeni su u Evidenciji imovine koja je dostupna na službenim stranicama Grada. Površina zemljišta u portfelju Grada prema klasifikaciji i katastarskim općinama kao referentna vrijednost definirana je prikazom u tablici br. 4.

*Tablica 4. Podaci o zemljištu u vlasništvu Grada Delnice*

|  |  |  |
| --- | --- | --- |
| **Katastarska općina** | **Klasifikacija zemljišta** | **Površina** |
| **Belo** | Poljoprivredno | 3.920,96 |
| Građevinsko | 10.351,66 |
| Javno dobro | 11.771,00 |
| Groblja | 0,00 |
| **Ukupno:** | | **26.043,62** |
| **Brod na Kupi** | Poljoprivredno | 45.517,00 |
| Građevinsko | 31.264,50 |
| Javno dobro | 35.089,00 |
| Groblje (BnK + M.Trošt) | 7.146,00+1.428,00 |
| **Ukupno:** | | 120.444,50 |
| **Crni Lug** | Poljoprivredno | 126,73 |
| Građevinsko | 35.038,00 |
| Javno dobro | 28.974,00 |
| Groblje | 5.672,00 |
| **Ukupno:** | | 69.810,73 |
| **Delnice ( Delnice I. + Delnice II. )** | Poljoprivredno | 33.575,81 + 78.452,00 |
| Građevinsko | 231.462,60 + 224.867,00 |
| Javno dobro | 51.154,00 + 257.354,00 |
| Groblje | 25.946,00 |
| **Ukupno:** | | **902.811,41** |
| **Grbajel** | Poljoprivredno | 3.436,00 |
| Građevinsko | 8.491,20 |
| Javno dobro | 40.550,00 |
| Groblje (Kuželj + Zagolik) | 1.878,00 + 511,00 |
| **Ukupno:** | | **54.866,20** |
| **Turke** | Poljoprivredno | 3.996,00 |
| Građevinsko | 9.216,12 |
| Javno dobro | 17.713,00 |
| Groblje | 1.723,00 |
| **Ukupno:** | | **32.648,12** |
| **Razloge** | Poljoprivredno | 0,00 |
| Građevinsko | 4.035,40 |
| Javno dobro | 59.876,00 |
| Groblje (Razlog. + Hrvat.) | 752,00 + 586,00 |
| **Ukupno:** | | **65.249,40** |
| **Hrib** | Poljoprivredno | 0,00 |
| Građevinsko | 0,00 |
| Javno dobro | 7.440,00 |
| Groblje | 0,00 |
| **Ukupno:** | | 7.440,00 |
| **SVEUKUPNO** | Poljoprivredno | 169.024,50 |
| Građevinsko | 554.726,48 |
| Javno dobro | 509.921,00 |
| Groblje | 45.642,00 |
| **Ukupno:** | | **1.279.313,98** |

## Nerazvrstane ceste

Prema Zakonu o cestama (»Narodne novine«, broj 84/11, 22/13, 54/13, 148/13, 92/14, 110/19, 144/21, 114/22, 04/23, 133/23), nerazvrstane ceste su ceste koje se koriste za promet vozilima, koje svatko može slobodno koristiti na način i pod uvjetima određenim navedenim Zakonom i drugim propisima, a koje nisu razvrstane kao javne ceste u smislu navedenog Zakona. Nerazvrstane ceste su javno dobro u općoj uporabi u vlasništvu jedinice lokalne samouprave na čijem se području nalaze. Nerazvrstane ceste se ne mogu otuđiti iz vlasništva jedinice lokalne samouprave niti se na njoj mogu stjecati stvarna prava, osim prava služnosti i prava građenja radi građenja građevina sukladno odluci izvršnog tijela jedinice lokalne samouprave, pod uvjetima da ne ometaju odvijanje prometa i održavanje nerazvrstane ceste. Dio nerazvrstane ceste namijenjen pješacima (nogostup i slično) može se dati u zakup sukladno posebnim propisima, ako se time ne ometa odvijanje prometa, sigurnost kretanja pješaka i održavanje nerazvrstanih cesta. Nerazvrstane ceste upisuju se u zemljišne knjige kao javno dobro u općoj uporabi i kao neotuđivo vlasništvo jedinice lokalne samouprave.

Gradsko vijeće Grada Delnice na sjednici održanoj 11. travnja 2012. godine, donijelo je Odluku o nerazvrstanim cestama na području Grada Delnice (»Službene novine Primorsko goranske županije«, broj 9/11) kojom se uređuje korištenje, upravljanje, održavanje, građenje, rekonstrukcija, zaštita, financiranje te poslovi nadzora na nerazvrstanim cestama s područja Grada Delnice. Gradsko vijeće Grada Delnice donosilo je izmjene i dopune Odluke o nerazvrstanim cestama koje su objavljene u »Službenim novinama Primorsko goranske županije«., broj 36/12, 34/14 i »Službenim novinama Grada Delnice«, broj 6/15, 8/15, 5/16, 2/17, 3/17, 1/18, 8/19, 10/19, 3/20, 9/20, 11/20 i 2/21).

Referenta lista nerazvrstanih cesta na području Grada Delnice definirana je Registrom nerazvrstanih cesta na području Grada Delnice iz popisa 2022. godine a sastoji se od 154 nerazvrstane ceste ukupne dužine od 76,05 km od čega je 55,20 km asfaltiranih cesta, a 20,85 km makadam cesta. Održavanje i gradnja planira se svake godine prema utvrđenim potrebama i situaciji na terenu.

# GODIŠNJI PLAN UPRAVLJANJA I RASPOLAGANJA NOGOMETNIM IGRALIŠTIMA U VLASNIŠTVU GRADA DELNICE

Prema odredbama Zakona o sportu (»Narodne novine«, broj 141/22) (dalje u tekstu: Zakon), sportske djelatnosti su od posebnog interesa za Republiku Hrvatsku, a razvoj sporta potiče se, između ostalog, izgradnjom i održavanjem sportskih građevina i financiranjem sporta sredstvima države i jedinica lokalne i područne (regionalne) samouprave. Sportskim građevinama smatraju se uređene i opremljene površine i građevine u kojima se provode sportske djelatnosti, a koje osim općih uvjeta propisanih posebnim propisima za te građevine zadovoljavaju i posebne uvjete, u skladu s odredbama Zakona.

Republika Hrvatska i jedinice lokalne i područne (regionalne) samouprave utvrđuju javne potrebe u sportu i za njihovo ostvarivanje osiguravaju financijska sredstva iz svojih proračuna. Jedna od javnih potreba u sportu za koje se sredstva osiguravaju u državnom proračunu je poticanje planiranja i izgradnje sportskih građevina. Javne potrebe u sportu za koje se sredstva osiguravaju iz proračuna jedinica lokalne i područne (regionalne) samouprave su programi, odnosno aktivnosti, poslovi i djelatnosti koje obuhvaćaju, između ostalog, planiranje, izgradnju, održavanje i korištenje sportskih građevina značajnih za jedinicu lokalne i područne (regionalne) samouprave.

Upravljanje javnim sportskim građevinama može se povjeriti sportskim klubovima i savezima, sportskoj zajednici, ustanovama i trgovačkim društvima registriranim za obavljanje sportske djelatnosti upravljanja i održavanja sportskih građevina. Hrvatski sabor na prijedlog Vlade Republike Hrvatske, koja prethodno pribavlja mišljenje Nacionalnog vijeća za sport, tijela jedinica lokalne i područne (regionalne) samouprave, pripadajućih sportskih zajednica i odgovarajućih sportskih saveza donosi mrežu sportskih građevina kojom se određuje plan izgradnje, obnove, održavanja i upravljanja sportskim građevinama.

Pod pojmom nogometni stadioni i igrališta podrazumijevaju se sportske građevine s travnatim (prirodnim ili umjetnim) terenom za igranje tzv. velikog nogometa, duljine od 90 m do 120 m i širine od 45 m do 90 m, s gledalištem ili bez njega.

U svrhu ocjene učinkovitosti upravljanja i raspolaganja nogometnim stadionima i igralištima, utvrđeni su sljedeći ciljevi:

1. provjeriti cjelovitost podataka o nogometnim stadionima i igralištima,
2. provjeriti normativno uređenje upravljanja i raspolaganja nogometnim stadionima i igralištima,
3. provjeriti upravlja li se i raspolaže nogometnim stadionima i igralištima u skladu s propisima,
4. ocijeniti ekonomske i financijske učinke upravljanja i raspolaganja nogometnim stadionima i igralištima,
5. ocijeniti efikasnost sustava unutarnjih kontrola pri upravljanju i raspolaganju nogometnim stadionima i igralištima.

Zakonski propisi, akti i dokumenti kojima je uređeno upravljanje i raspolaganje nogometnim stadionom i igralištem u vlasništvu Grada Delnice:

* [Zakon o sportu](https://www.zakon.hr/z/300/Zakon-o-sportu) (»Narodne novine«, broj 141/22),
* Uredba o unutarnjem ustrojstvu Ministarstva turizma i sporta [(»Narodne novine«, broj 97/20)](https://narodne-novine.nn.hr/clanci/sluzbeni/2020_08_97_1820.html),
* Pravilnik o pokriću obveznih doprinosa, trajnoj novčanoj naknadi, dodjeli nacionalne sportske stipendije i nagradama za sportska ostvarenja [(»Narodne novine«, broj 41/23).](https://narodne-novine.nn.hr/clanci/sluzbeni/2023_04_41_731.html)

Na temelju odredaba članaka 19. i 21. Zakona o Državnom uredu za reviziju (»Narodne novine«, broj 25/19), obavljena je revizija učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Primorsko-goranske županije. Postupci revizije provedeni su od 03. prosinca 2018. do 17. srpnja 2019.

Prema odredbi članka 362. [Zakona o vlasništvu i drugim stvarnim pravima](https://www.zakon.hr/z/241/Zakon-o-vlasni%C5%A1tvu-i-drugim-stvarnim-pravima) (»Narodne novine«, broj 91/96, 68/98, 137/99 - Odluka Ustavnog suda Republike Hrvatske, 22/00 - Odluka Ustavnog suda Republike Hrvatske, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 - pročišćeni tekst i 94/17 - ispravak), smatra se da je vlasnik nekretnine u društvenom vlasništvu osoba koja je u zemljišnim knjigama upisana kao nositelj prava upravljanja, korištenja ili raspolaganja tom nekretninom, a vlasništvo Republike Hrvatske su sve stvari iz društvenog vlasništva na području Republike Hrvatske glede kojih nije utvrđeno u čijem su vlasništvu.

Prema odredbi članka 61. Zakona o upravljanju nekretninama i pokretninama u vlasništvu Republike Hrvatske (»Narodne novine«, broj 155/23) nekretnine koje su u zemljišnim knjigama upisane kao vlasništvo Republike Hrvatske i koje su na dan 1. siječnja 2017. koristile škole, domovi zdravlja, bolnice i druge ustanove kojima su osnivači jedinice lokalne i područne (regionalne) samouprave i koje se koriste u obrazovne i zdravstvene svrhe te groblja, mrtvačnice, spomenici, parkovi, trgovi, uređena parkirališta, dječja igrališta, sportske građevine sukladno posebnom propisu kojim se uređuje sport, društveni domovi, vatrogasni domovi, spomen-domovi, tržnice i javne stube na temelju ovoga Zakona upisat će se u vlasništvo jedinca lokalne ili područne (regionalne) samouprave na čijem području se nalaze odnosno u vlasništvo ustanove koja ih koristi ili njima upravlja i koja je vlasništvo nekretnine stekla na temelju posebnog propisa.

Grad u svom vlasništvu ima Gradski stadion Delnice te u suvlasništvu pomoćno nogometno igralište.

Grad Delnice unutarnjim aktom je okvirno utvrdio ovlasti i odgovornosti za upravljanje i raspolaganje nogometnim stadionima i igralištima, način nadzora nad upravljanjem i korištenjem i način izvještavanja o postignutim ciljevima i učincima upravljanja i korištenja.

Grad Delnice i Goranski sportski centar d.o.o. zaključili su u lipnju 2014. Sporazum na neodređeno vrijeme kojim je utvrđeno da će Goranski sportski centar d.o.o. koristiti, upravljati i održavati nogometna igrališta. Troškove investicijskog održavanja podmiruje Grad Delnice. Troškove tekućeg održavanja i korištenja objekata (voda, grijanje, električna energija, čišćenje, odvoz otpada, dimnjačarske usluge) podmiruje Goranski sportski centar d.o.o. Troškove osiguranja nekretnina podmiruje Grad Delnice, a troškove osiguranja osoba podmiruje Goranski sportski centar. Goranski sportski centar izrađuje godišnji plan i raspored korištenja nogometnih igrališta.

U tablici broj 5. daju se podaci o nogometnim igralištima na području Grada Delnice te o vlasništvu nad njima, prema stanju u zemljišnim knjigama.

*Tablica 5. Podaci o nogometnim igralištima na području Grada Delnice te o vlasništvu nad njim, prema stanju u zemljišnim knjigama krajem 2024. godine*

|  |  |  |  |  |
| --- | --- | --- | --- | --- |
| **Evidencije o nogometnom igralištu u vlasništvu Grada Delnice** | | | | |
| **Br. Čestice** | **Katastarska općina** | **Naziv** | **Lokacija** | **Vlasništvo prema stanju u zemljišnim knjigama** |
| 15739 | Delnice II | Nogometni stadion Delnice | Delnice | Grad Delnice |
| 15739 | Delnice II | Pomoćno igralište | Delnice | OŠ I.G.Kovačića i Grad Delnice |

*Slika 1. Nogometni stadion Delnice*



*Slika 2. Grb HNK Goranin Delnice*



Lokalne jedinice, u propisanim okvirima, samostalno određuju pravila i procedure upravljanja i raspolaganja vlastitom imovinom, odnosno nogometnim stadionima i igralištima. Način, ovlasti, procedure i kriteriji za upravljanje i raspolaganje mogu se utvrditi unutarnjim aktima.

* **Upravljanje i raspolaganje nogometnim stadionima i igralištima**

Upravljanje i raspolaganje nogometnim stadionima i igralištima podrazumijeva pronalaženje optimalnih rješenja koja će dugoročno očuvati stadione i igrališta i generirati zadovoljavanje javnih potreba u sportu, odnosno nogometu. Prema podacima lokalnih jedinica, nogometni stadioni i igrališta dani su na korištenje nogometnim klubovima, kao sportskim udrugama građana, s ciljem poticanja i promicanja nogometa te uključivanja građana, osobito djece i mladeži, u bavljenje nogometom.

Na području Grada Delnice ima registriran nogometni klub Hrvatski nogometni klub „Goranin“ Delnice.

*Tablica 6. Podaci o broju sportaša, korisnika nogometnog igrališta u vlasništvu Grada Delnica u 2023./2024. godini*

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Podaci o broju sportaša, korisnika nogometnog igrališta u vlasništvu Grada Delnica u 2023./2024. godini** | | | | | | |
| **Naziv stadiona** | | **Nogometni klub** | **Kalendarska godina** | **Broj sportaša** | | | |
| **Veterani** | **Seniori** | **Mlađe dobne kategorije** | **Ukupno** |
| Nogometni stadion Delnice | | HNK Goranin Delnice | 2023 | 26 | 26 | 59 | 111 |
| 2024 | 23 | 24 | 62 | 109 |

Za ocjenu učinkovitosti upravljanja i raspolaganja nogometnim igralištem utvrđeni su kriteriji koji proizlaze iz zakona i drugih propisa te poduzetih aktivnosti u vezi s upravljanjem i raspolaganjem nogometnim igralištima.

*Tablica 7. Ciljevi u učinkovitosti upravljanja i raspolaganja nogometnim stadionima i igralištima u vlasništvu lokalnih jedinica*

|  |  |  |
| --- | --- | --- |
| **Ciljevi** | **Mjere** | **Kratko pojašnjenje mjera** |
| **Evidencije o nogometnom igralištu** | Ustrojiti Evidenciju s cjelovitim podacima o nogometnim igralištima | * nogometna igrališta su evidentirana u poslovnim knjigama i iskazana je njihova vrijednost * obavljen je godišnji popis imovine i obveza, popisom su obuhvaćeni sva nogometna igrališta u vlasništvu lokalne jedinice te je njihovo knjigovodstveno stanje usklađeno sa stvarnim stanjem utvrđenim popisom * ustrojena je Evidencija imovine koja sadrži podatke bitne za upravljanje i raspolaganje nogometnim igralištem * podaci o nogometnim igralištima u analitičkim knjigovodstvenim evidencijama i registru imovine su usklađeni * u zemljišnim knjigama i katastru je upisano vlasništvo, odnosno posjed lokalne jedinice nad javnim nogometnim igralištem |
| **Normativno uređenje upravljanja i raspolaganja nogometnim igralištem** | Jedinica lokalne samouprave će normativno urediti upravljanje i raspolaganje nogometnim igralištima | * utvrdit će se način upravljanja i raspolaganja te izvještavanja o upravljanju i raspolaganju nogometnim igralištem * primjenjivat će se utvrđeni način upravljanja i korištenja te izvještavanja o upravljanju i raspolaganju nogometnim igralištem * donijet će se godišnji plan upravljanja i raspolaganja nogometnim igralištem u sklopu sa godišnjem planom upravljanja nekretninama i pokretninama jedinice lokalne samouprave * nogometno igralište je registrirano za domaća i međunarodna nogometna natjecanja |
| **Upravljanje i raspolaganje nogometnim igralištem** | Nogometnim igralištem upravlja se i raspolaže pažnjom dobrog gospodara | * nogometno igralište privedeno je svrsi, odnosno koristi se za predviđenu namjenu lokalna jedinica ostvaruje prihode od upravljanja nogometnih igrališta (prodaja, zakup, najam, koncesija) * postupci prodaje i davanja u zakup, najam ili koncesiju provedeni su u skladu s propisima * rashodi ostvareni po osnovi upravljanja i raspolaganja nogometnim igralištem izvršeni su namjenski * vodi se ažurna evidencija o ostvarenim prihodima i rashodima po osnovi upravljanja i raspolaganja nogometnim igralištem * analiziraju se i vrednuju učinci upravljanja i raspolaganja nogometnim igralištima te se poduzimaju mjere i aktivnosti s ciljem povećanja pozitivnih i smanjenja negativnih učinaka |
| **Nadzor nad upravljanjem i raspolaganjem nogometnim igralištem** | Uspostaviti učinkovit sustav unutarnjih kontrola u svrhu praćenja upravljanja i raspolaganja nogometnim igralištem | * propisat će se ovlasti i odgovornosti u vezi s upravljanjem i raspolaganjem nogometnim igralištima * uredit će se načini postupanja, odnosno donijet će se procedure u vezi s prodajom, davanjem u zakup ili najam, nabavom roba, radova i usluga i drugim oblicima upravljanja i raspolaganja nogometnim igralištima, od donošenja odluka do evidentiranja u poslovnim knjigama i vrednovanja ostvarenih učinaka |

* 1. **GODIŠNJI PLAN PRODAJE I KUPNJE NEKRETNINA U VLASNIŠTVU GRADA DELNICE**

Jedan od ciljeva u Strategiji je da Grad Delnice mora na racionalan i učinkovit način upravljati svojim nekretninama tako da one nekretnine koje su potrebne Grad Delnice budu stavljene u funkciju koja će služiti njegovu racionalnijem i učinkovitijem funkcioniranju. Sve druge nekretnine moraju biti ponuđene na tržištu bilo u formi najma odnosno zakupa, zamjene ili prodaje putem javnih natječaja.

Grad Delnice tijekom 2025. godine planira prodaju i otkup nekretnina za čestice navedene u narednoj tablici.

*Tablica 8. Popis nekretnina koje Grad Delnice planira prodati i otkupiti u 2025. godini*

|  |  |  |
| --- | --- | --- |
| **PRODAJA** | | |
| **Katastarska općina** | **Katastarska čestica** | **Opis** |
| Crni Lug | 2989/2 | Sređivanje okućnice, zemljište i dio kuće |
| Brod na Kupi | 28/1, | Oranica |
| Brod na Kupi | 28/2 | Oranica |
| Brod na Kupi | 29 | Sjenokoša |
| Brod na Kupi | 40 | Sjenokoša |
| Brod na Kupi | 41 | Oranica |
| Brod na Kupi | 48 | Oranica |
| Brod na Kupi | 49 | Sjenokoša |
| Brod na Kupi | 50 | Sjenokoša |
| Brod na Kupi | 51 | Oranica |
| Delnice II | 13994/32 i 13994/33 | Sređivanje okućnice, dio nogostupa |
| Delnice II | 13977/37 | Sređivanje okućnice, dvorište i garaža |
| Brod na Kupi | 1903/1 | Kuća, dvorište i gosp. Zgrada |
| Delnice II | 13950/87 | Građevinsko |
| Delnice I | 1395/56 | Građevinsko |
| Delnice I | 1395/75 | Građevinsko |
| Delnice I | 1395/76 | Građevinsko |
| Delnice I | 1395/78 | Građevinsko |
| Crni Lug | 82 | Kuća i pripadajuće zemljište |
| Turke | 7436/6 | Planinska (lovačka kuća) i pripadajuće zemljište |
| Delnice I | 4317/5 | Zemljište, Pod lučički vrh |
| Delnice II | 13960/11 | Zemljište za garaže - dvorište |
| Delnice II | 13960/12 | Zemljište za garaže - dvorište |
| Delnice II | 13960/13 | Zemljište za garaže - dvorište |
| Delnice II | 13960/14 | Zemljište za garaže - dvorište |
| Delnice II | 13960/15 | Zemljište za garaže - dvorište |
| Delnice II | 15979/7 | Sređivanje građevinskog |
| Delnice II | 13977/38, 13977/39, 13977/20 i 13977/19 | Zamjena (garaže) |
| Crni Lug | 3023/13 | Građevinsko |
| Belo | 4877 | Građevinsko |
| Brod na Kupi | 5985/1 | Pašnjak |
| Brod na Kupi | 75/20 | Oranica i livada u polju |
| Delnice | Dio k.č. br. 15604/1 | Dvorište S.S. Kranjčevića |
| **OTKUP** | | |
| **Katastarska općina** | **Katastarska čestica** | |
| Delnice I | 10679/1 | |

* 1. **GODIŠNJI PLAN IZGRADNJE I PROVOĐENJA INFRASTRUKTURNIH PROJEKATA NA PODRUČJU GRADA DELNICE**

Upravljanje imovinom u vlasništvu Grada provodi se i kroz izgradnju i održavanje infrastrukturnih projekata koji su od ključne važnosti za svaki Grad. Dobro održavana infrastruktura pomaže u poboljšanju kvalitete života stanovnika, privlači investicije i potiče gospodarski rast.

Postoji širok spektar infrastrukturnih projekata koji se mogu izvoditi u Gradu, a neki od najčešćih uključuju:

* Izgradnja i održavanje cesta: Ceste su bitne za povezivanje različitih dijelova Grada i olakšavanje kretanja ljudi i roba. Izgradnja i održavanje cesta uključuju radove na kolovozu, mostovima, propustima, raskrižjima i pješačkim stazama;
* Izgradnja i održavanje vodovoda i kanalizacije: Dostupnost čiste vode i odvođenje otpadnih voda su bitni za javno zdravlje i zaštitu okoliša. Projekti izgradnje i održavanja vodovoda i kanalizacije uključuju radove na vodovodnim i kanalizacijskim mrežama, crpilištima, pročistačima otpadnih voda i pumpnim stanicama;
* Energetska infrastruktura: Projekti izgradnje i održavanja javne rasvjete;
* Javni objekti: Javni objekti, kao što su škole, bolnice i domovi za starije, su bitni za pružanje osnovnih usluga stanovnicima. Projekti izgradnje i održavanja javnih objekata uključuju radove na zgradama, instalacijama i opremi;
* Parkovi i zelene površine: Parkovi i zelene površine su bitni za rekreaciju, opuštanje i zaštitu okoliša. Projekti izgradnje i održavanja parkova i zelenih površina uključuju radove na sađenju drveća, uređenju travnjaka, izgradnji staza i dr.

Financiranje infrastrukturnih projekata:

* + Proračun Jedinice lokalne samouprave,
* Državni proračun,
  + Europski fondovi,
  + Privatna ulaganja,
  + Naknade i doprinosi.

Važno je da se sredstva za financiranje infrastrukturnih projekata koriste efikasno i transparentno. U narednoj tablici navedeni su razvojni projekti Grada Delnice čija je provedba planirana za 2025. godinu.

*Tablica 9. Razvojni projekti Grada Delnice*

|  |  |
| --- | --- |
| **Redni br.** | **Razvojni projekti** |
| 1. | Kulturni centar Delnice |
| 2. | Gradski stadion Delnice |
| 3. | Multifunkcionalna dvorana |
| 4. | K-1 poslovna zona cesta |
| 5. | Izgradnja produžetka ul. A. Šenoe |
| 6. | Uređenje zrinske ulice |
| 7. | Rekonstrukcija mosta u Čednju |
| 8. | Energetska obnova fasade na kuglani |
| 9. | Ene. Obnova doma Hr. Dragovoljac bk |
| 10. | Zamjena pokrova na kući Rački |
| 11. | Uređenje Štefićevog dolca |
| 12. | Izgradnja i uređenje trga Grge Marjanovića |
| 13. | Rušenje nekadašnjeg doma zdravlja |
| 14. | Uređenje nekadašnje škole u Turkima |

* 1. **GODIŠNJI PLAN PROVOĐENJA POSTUPAKA PROCJENE NEKRETNINA U VLASNIŠTVU GRADA DELNICE**

Procjena vrijednosti nekretnina u Republici Hrvatskoj regulirana je [Zakonom o procjeni vrijednosti nekretnina (»Narodne novine«, broj 78/15)](https://narodne-novine.nn.hr/clanci/sluzbeni/2015_07_78_1491.html) koji je donesen 3. srpnja 2015. godine, a na snazi je od 25. srpnja 2015. godine.

Strategijom su definirani sljedeći ciljevi provođenja postupaka procjene nekretnina u vlasništvu Grada Delnice:

* Procjena potencijala nekretnina Grada Delnice mora se zasnivati na snimanju, popisu i ocjeni realnog stanja;
* Uspostava jedinstvenog sustava i kriterija u procjeni vrijednosti pojedinog oblika imovine kako bi se poštivalo važeće zakonodavstvo i što transparentnije odredila njezina vrijednost.

Grad Delnice tijekom 2025. godine vršiti će procjenu nekretnina, osobito u slučajevima gdje su procjene nužne, kao kod raspisivanja javnih natječaja za prodaju nekretnina. Nije utvrđeno za koje će se sve nekretnine vršiti procjena.

* 1. **GODIŠNJI PLAN RJEŠAVANJA IMOVINSKO-PRAVNIH ODNOSA**

Na temelju članka 61. Zakonu o upravljanju nekretninama i pokretninama u vlasništvu Republike Hrvatske (»Narodne novine«, broj 155/23), nekretnine koje su u zemljišnim knjigama upisane kao vlasništvo Republike Hrvatske i koje su na dan 1. siječnja 2017. koristile škole, domovi zdravlja, bolnice i druge ustanove kojima su osnivači jedinice lokalne i područne (regionalne) samouprave i koje se koriste u obrazovne i zdravstvene svrhe te groblja, mrtvačnice, spomenici, parkovi, trgovi, uređena parkirališta, dječja igrališta, sportske građevine sukladno posebnom propisu kojim se uređuje sport, društveni domovi, vatrogasni domovi, spomen-domovi, tržnice i javne stube na temelju ovoga Zakona upisat će se u vlasništvo jedinca lokalne ili područne (regionalne) samouprave na čijem području se nalaze odnosno u vlasništvo ustanove koja ih koristi ili njima upravlja i koja je vlasništvo nekretnine stekla na temelju posebnog propisa.

Sukladno podnesenim zahtjevima jedinice lokalne ili područne (regionalne) samouprave odnosno ustanove Ministarstvo će izdati ispravu podobnu za upis prava vlasništva na nekretninama.

Jedinice lokalne i područne (regionalne) samouprave odnosno ustanove provest će sve pripremne i provedbene postupke uključujući i formiranje građevinskih čestica radi upisa vlasništva na zatraženim nekretninama u zemljišne knjige.

[Zakonom o uređivanju imovinskopravnih odnosa u svrhu izgradnje infrastrukturnih građevina](https://www.zakon.hr/z/482/Zakon-o-ure%C4%91ivanju-imovinskopravnih-odnosa-u-svrhu-izgradnje-infrastrukturnih-gra%C4%91evina) (»Narodne novine« broj 80/11, 144/21) uređuje se rješavanje imovinskopravnih odnosa i oslobođenje od plaćanja naknada za stjecanje prava vlasništva, prava služnosti i prava građenja, na zemljištu kojega je vlasnik ili kojim upravlja pravna osoba u vlasništvu Republike Hrvatske ili pravna osoba čiji je osnivač Republika Hrvatska te na zemljištu kojega je vlasnik pravna osoba u vlasništvu ili čiji je osnivač, odnosno čiji su osnivači jedinice lokalne, odnosno jedinice područne (regionalne) samouprave. Ovaj se Zakon primjenjuje na međusobne imovinskopravne odnose i pitanje naknada za stjecanje prava vlasništva, prava služnosti i prava građenja kada se ta prava stječu radi izgradnje infrastrukturnih građevina.

Jedan od osnovnih zadataka u rješavanju prijepora oko zahtjeva koje jedinice lokalne i područne samouprave imaju prema Republici Hrvatskoj je u rješavanju suvlasničkih odnosa u kojima se međusobno nalaze.

Grad Delnice tijekom 2025. godini rješavat će imovinsko - pravne odnose prema zahtjevu stranaka i za potrebe Grada. Isto tako, tijekom 2025. godine u planu je sređivanje imovinsko-pravnih odnosa prilikom evidentiranja nerazvrstanih cesta u zemljišnim i katastarskim knjigama. U narednoj tablici navedene su čestice za koje se planiraju rješavati imovinsko – pravni odnosi u 2025. godini.

*Tablica 10. Nekretnine za koje se planiraju rješavati imovinsko – pravni odnosi u 2025. godini*

|  |  |  |
| --- | --- | --- |
| **Nekretnine za koje se planiraju rješavati imovinsko – pravni odnosi** | | |
| **Katastarska općina** | **Katastarska čestica** | **Opis** |
| Brod na Kupi | 7713/1 | Župa Sv. Marije Magdalene |
| Turke | 3080/6 | Župa Sv. Križa |
| Brod na Kupi | 1836/1 | Suvlasnička zajednica |

* 1. **GODIŠNJI PLAN VOĐENJA EVIDENCIJE IMOVINE**

Jedna od pretpostavki upravljanja i raspolaganja nekretninama i pokretninama je uspostava Evidencije imovine koja će se stalno ažurirati i kojom će se ostvariti internetska dostupnost i transparentnost u upravljanju nekretninama i pokretninama. Stoga je jedan od prioritetnih ciljeva koji se navode u Strategiji formiranje Evidencije (Registra) imovine kako bi se osigurali podaci o cjelokupnoj imovini odnosno resursima s kojima Grad Delnice raspolaže. Evidencija imovine je sveobuhvatnost autentičnih i redovito ažuriranih pravnih, fizičkih, ekonomskih i financijskih podataka o imovini.

Dana 5. prosinca 2018. godine donesen je novi Zakon o središnjem registru državne imovine (»Narodne novine«, broj 112/18) prema kojem su JLS obveznici dostave i unosa podataka u Središnji registar.

Dostava podatka u Središnji registar propisana je Uredbom o Središnjem registru državne imovine (»Narodne novine«, broj 03/20) kojom se uređuje ustrojstvo i način vođenja, sadržaj Središnjeg registra državne imovine i način prikupljanja podataka za Središnji registar te podaci iz Središnjeg registra koji se javno ne objavljuju. U Središnjem registru prikupljaju se i evidentiraju podaci na temelju valjanih isprava i ostale dokumentacije koje će biti propisane Pravilnikom o tehničkoj strukturi podataka i načinu upravljanja Središnjim registrom. Grad Delnice dostavio je podatke Središnjem registru državne imovine te postupio sukladno ovom Zakonu.

Grad Delnice izradio je Evidencije imovine u kojoj je upisana sva imovina u vlasništvu Grada. Evidencija je objavljena na stranicama Grada i dostupna javnosti. Grad planira kontinuirano ažurirati podatke u Evidenciji imovine.

* 1. **GODIŠNJI PLAN POSTUPAKA VEZANIH UZ SAVJETOVANJE S JAVNOŠĆU I PRAVO NA PRISTUP INFORMACIJAMA KOJE SE TIČU UPRAVLJANJA I RASPOLAGANJA** **NEKRETNINAMA I POKRETNINAMA U VLASNIŠTVU GRADA DELNICA**

Sukladno [Zakonu o pravu na pristup informacijama](https://www.zakon.hr/z/126/Zakon-o-pravu-na-pristup-informacijama) (»Narodne novine«, broj 25/13, 85/15, 69/22) Grad Delnice na svojoj službenoj Internet stranici ima obvezu objavljivati:

* opće akte koje donosi, a koji se objavljuju i u Službenim novinama Grada Delnica,
* nacrte općih akata koje donosi u svrhu provedbe savjetovanja s javnošću,
* godišnje planove, programe, strategije, upute, proračun, izvještaje o radu, financijska izvješća – na godišnjoj razini,
* zapise vezane uz lokalnu upravu i zaključke sa službenih sjednica Gradskog vijeća i službene dokumente usvojene na tim sjednicama,
* pozive za javne natječaje davanja u zakup imovine u vlasništvu Grada Delnica.

Kontinuiranom i redovitom objavom navedenih informacija na Internet stranici Grada Delnica javnosti omogućava se uvid u rad Grada Delnica te se povećava transparentnost i učinkovitost cjelokupnog sustava upravljanja nekretninama i pokretninama u vlasništvu Grada Delnica.

* 1. **GODIŠNJI PLAN ZAHTJEVA ZA DAROVANJE NEKRETNINA**

Prema Zakonu o upravljanju nekretninama i pokretninama u vlasništvu Republike Hrvatske (»Narodne novine«, broj 155/23), kada je to opravdano i obrazloženo razlozima poticanja gospodarskog napretka, socijalne dobrobiti građana i ujednačavanja gospodarskog i demografskog razvitka svih krajeva Republike Hrvatske, neizgrađenim građevinskim zemljištem, građevinama i zemljištem nužnim za redovitu uporabu te građevine, stanovima i poslovnim prostorima može se raspolagati i bez naknade u korist jedinica lokalne i područne (regionalne) samouprave i ustanova čiji je osnivač Republike Hrvatska i/ili jedinica lokalne i područne (regionalne) samouprave.

O zahtjevima za raspolaganje nekretninama u korist jedinica lokalne samouprave i pravnih osoba u njihovu vlasništvu odlučuje županija nadležna prema mjestu gdje se nekretnina nalazi, odnosno ministar te Vlada Republike Hrvatske, sukladno odredbama članka 13. stavaka 5. i 6. Zakonu o upravljanju nekretninama i pokretninama u vlasništvu Republike Hrvatske (»Narodne novine«, broj 155/23).

U izvršavanju povjerenih poslova upravljanja nekretninama župani odnosno gradonačelnici ovlašteni su donijeti Odluku o pokretanju postupka raspolaganja i Odluku o raspolaganju nekretninom čija je procijenjena vrijednost ili je ukupni iznos procijenjene naknade niži ili jednak iznosu od 130.000,00 eura, a ako procijenjena vrijednost ili ukupni iznos procijenjene naknade iznosi više od 130.000,00 eura, a do iznosa od 1.000.000,00 eura, Odluku o pokretanju postupka raspolaganja i Odluku o raspolaganju nekretninom donosi županijska skupština odnosno gradsko vijeće, osim ako ovim Zakonom nije propisano drukčije.

Raspolaganje provodi se na zahtjev jedinica lokalne i područne (regionalne) samouprave na koju se prenosi ono pravo s kojim se postiže ista svrha, a koje je najpovoljnije za Republiku Hrvatsku.

Raspolaganje u korist jedinice lokalne i područne (regionalne) samouprave provodi se posebno u svrhu:

• ostvarenja projekata izgradnje poduzetničke infrastrukture odnosno poduzetničkih zona i poduzetničkih potpornih institucija u skladu sa zakonom kojim se uređuje unaprjeđenje poduzetničke infrastrukture,

• provođenja projekata i planova zaštite prirode, očuvanja i/ili obnove bioraznolikosti odnosno projekata poučavanja o zaštiti prirode, istraživanja i posjećivanja zaštićenih područja prirode,

• ostvarenja projekata ulaganja u skladu s posebnim zakonom,

• ostvarenja projekata koji su od općeg javnog, socijalnog ili kulturnog interesa, poput izgradnje škola, dječjih vrtića, bolnica, domova zdravlja, građevina socijalne skrbi, groblja, parkirališta, sportskih građevina, građevina za smještaj i zaštitu životinja, muzeja, memorijalnih centara i drugih sličnih građevina kojima se povećava kvaliteta života građana na području jedinice lokalne i područne (regionalne) samouprave,

• ostvarenja projekata izgradnje poslovne i druge infrastrukture od osobitog značaja za gospodarski razvoj,

• provođenja programa stambenog zbrinjavanja i društveno poticane stanogradnje,

• provođenja programa integracije osoba s invaliditetom u društvo,

• provođenja programa demografske obnove,

• provođenja planova gospodarenja otpadom,

• provođenja operativnih programa Vlade Republike Hrvatske za nacionalne manjine.

Tijekom 2025. godine Grad nema u planu zatražiti darivanje nekretnina. Ako se ukaže potreba, Grad će uputiti zahtjev za određene nekretnine.

# STRATEŠKO USMJERENJE UPRAVLJANJA NEKRETNINIMA I POKRETNINAMA U VLASNIŠTVU GRADA

Strateško usmjerenje Grada Delnica sadrži definiran razvojni smjer i strateške ciljeve.

Sukladno članku 2. [Zakona o sustavu strateškog planiranja i upravljanja razvojem Republike Hrvatske](https://www.zakon.hr/z/975/Zakon-o-sustavu-strate%C5%A1kog-planiranja-i-upravljanja-razvojem-Republike-Hrvatske) (»Narodne novine«, broj 123/17, 151/22) razvojni smjer predstavlja najviši hijerarhijski segment strateškog okvira koji je ujedno primarni okvir razvoja i kojim se realizira vizija razvoja koja je detaljno definirana u Strategiji upravljanja imovinom u vlasništvu Grada Delnica za razdoblje od 2023. do 2029. godine[[1]](#footnote-1).

**Misija je** osnovna funkcija ili zadatak koja definira temeljnu jedinstvenu svrhu u kontekstu u kojem se potom oblikuje vizija, definiraju strateški i posebni ciljevi te razvijaju mjere, projekti i aktivnosti.

**VIZIJA** Grada Delnica je dosljedno, sustavno i efikasno upravljanje imovinom u vlasništvu Grada, temeljeno na načelima odgovornosti, ekonomičnosti, transparentnosti i predvidljivosti sa zadaćom zaštite imovine i njene uloge u životu sadašnjih i budućih generacija.

**MISIJA** Grada Delnica je kreirati okruženje pogodno za organizaciju učinkovitijeg i racionalnijeg korištenja imovine u vlasništvu Grada s ciljem stvaranja novih vrijednosti i ostvarivanja veće ekonomske koristi.

**Vizija je** vrlo važan aspekt razvojnog smjera koji upućuje na kritični prijelaz iz trenutnog ja u buduće željeno stanje uz definiranu misiju i vrijednosti, a kroz provedbu strategije.

# KASKADIRANJE STRATEŠKOG CILJA UPRAVLJANJA NEKRETNINIMA I POKRETNINAMA U VLASNIŠTVU GRADA

Strateško usmjerenje Grada Delnica sadrži definiran razvojni smjer i strateške ciljeve.

Sukladno članku 2[. Zakona o sustavu strateškog planiranja i upravljanja razvojem Republike Hrvatske](https://www.zakon.hr/z/975/Zakon-o-sustavu-strate%C5%A1kog-planiranja-i-upravljanja-razvojem-Republike-Hrvatske) (»Narodne novine«, broj 123/17, 151/22) strateški cilj predstavlja dugoročni, odnosno srednjoročni cilj kojim se izravno potiče ostvarenje definiranog razvojnog smjera. Strateški cilj, dakle, ima zadatak provedbe strateškog usmjerenja, uz racionalnu uporabu raspoloživih resursa.

U strategiji upravljanja imovinom u vlasništvu Grada Delnica za razdoblje od 2023. do 2029. godine postavljen je strateški cilj upravljanja svim oblicima imovine.

STRATEŠKI CILJ - učinkovito upravljati svim oblicima imovine u vlasništvu Grada Delnice prema načelu učinkovitosti dobroga gospodara.

Iz strateškog cilja upravljanja svim oblicima imovine izvodi se sedam posebnih ciljeva upravljanja. Sukladno članku 2. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17, 151/22) poseban cilj je srednjoročni cilj definiran u nacionalnim planovima i planovima razvoja jedinica lokalne i područne (regionalne) samouprave kojim se ostvaruje strateški cilj iz strategije i poveznica s programom u državnom proračunu ili proračunu jedinice lokalne i područne (regionalne) samouprave.

Posebni ciljevi, kao i programiranje pripadajućih mjera, projekata i aktivnosti[[2]](#footnote-2) predstavljaju provedbu strategije upravljanja svim oblicima imovine u vlasništvu Grada. Posebni ciljevi bit će raščlanjeni u pogledu programiranja pripadajućih mjera, projekata i aktivnosti koje predstavljaju implementaciju posebnog cilja kao i neizravnu primjenu strateškog cilja.

Također će biti prepoznati pokazatelji ishoda[[3]](#footnote-3) za posebne ciljeve kako bi se provedba upravljanja nekretninama i pokretninama uspješno mogla pratiti te će biti identificirani i pokazatelji rezultata[[4]](#footnote-4) za mjere, projekte i aktivnosti koji se metodično razrađuju godišnjim planovima upravljanja nekretninama i pokretninama kao operativnim dokumentima koji se temelje na Strategiji i kojima se provode elementi strateškog planiranja definirani u Strategiji.

*Slika 3. Kaskadiranje strateškog cilja upravljanja* *nekretninama Grada Delnice*

# POSEBNI CILJEVI I MJERE – SISTEMATIZIRANI PRIKAZ

Sukladno Strategiji upravljanja imovinom u vlasništvu Grada Delnice za razdoblje 2023. do 2029. godine u nastavku su prikazani posebni ciljevi i s njima povezane mjere koji su detaljno definirane u istoimenoj Strategiji. Nadalje, u nastavku su prikazana i područja upravljanja koja posebni ciljevi obuhvaćaju u Godišnjem planu upravljanja nekretninama i pokretninama u vlasništvu Grada.

* **POSEBAN CILJ 1.1. „UČINKOVITO UPRAVLJANJE NEKRETNINAMA U VLASNIŠTVU GRADA DELNICE“ PROVODIT ĆE SE PUTEM SLJEDEĆIH MJERA:**
* smanjenje portfelja nekretnina kojima upravlja Grad Delnice putem prodaje,
* aktivacija neiskorištene i neaktivne gradske imovine putem zakupa (najma).

U definiranju posebnog cilja „Učinkovito upravljanje nekretninama u vlasništvu Grada Delnice kreće se od polazišta da su gradske nekretnine iznimno važan resurs kojim Grad mora efikasno raspolagati u cilju realizacije društvenog, obrazovnog i kulturnog napretka te zaštite za buduće naraštaje. Nekretnine Grada Delnice najvažniji su aspekt gradskog kapitala te je s istima potrebno postupati odgovorno od strane svih korisnika upravitelja i imatelja. Sve aktivnosti upravljanja i raspolaganja nekretninama i pokretninama moraju se odvijati sukladno važećim zakonima i propisima.

Segmenti upravljanja i pojavni oblici imovine koje ovaj poseban cilj obuhvaća u Godišnjem planu upravljanja nekretninama i pokretninama u vlasništvu Grada su:

* + upravljanje fondom neaktivnih poslovnih prostora te održavanje i korištenje objekata i ostalih nekretnina u vlasništvu Republike Hrvatske kojima upravlja i raspolaže jedinica lokalne (regionalne) samouprave,
  + upravljanje nefinancijskom gradskom imovinom i to: građevinskim zemljištem i građevinama, posebnim dijelovima nekretnina, na kojima je uspostavljeno vlasništvo Republike Hrvatske; poljoprivrednim zemljištima.
* **POSEBAN CILJ 1.2. „UNAPRJEĐENJE KORPORATIVNOG UPRAVLJANJA I VRŠENJE KONTROLA GRADA DELNICE KAO (SU)VLASNIKA TRGOVAČKIH DRUŠTAVA“ PROVODIT ĆE SE PUTEM SLJEDEĆIH MJERA:**
* implementiranje operativnih mjera upravljanja trgovačkim društvima u (su)vlasništvu Grada Delnice,
* jačanje učinkovitosti poslovanja i praćenje poslovanja trgovačkih društava u (su)vlasništvu Grada Delnice.

U definiranju posebnog cilja 1.2. polazi se od važnosti doprinosa povećanju razine transparentnosti i javnosti upravljanja trgovačkim društvima u (su)vlasništvu Grada što će u konačnici voditi jačanju gospodarske konkurentnosti Grada Delnice te ostvarivanju infrastrukturnih, socijalnih i drugih javnih ciljeva.

Područja upravljanja koja ovaj poseban cilj obuhvaća u Godišnjem planu upravljanja nekretninama i pokretninama u vlasništvu Grada su:

* upravljanje udjelima u trgovačkim društvima od posebnog interesa za Grad Delnice.
* **POSEBAN CILJ 1.3. „USPOSTAVITI JEDINSTVEN SUSTAV I KRITERIJE U PROCJENI VRIJEDNOSTI POJEDINOG OBLIKA IMOVINE, KAKO BI SE POŠTIVALO VAŽEĆE ZAKONODAVSTVO I ŠTO TRANSPARENTNIJE ODREDILA NJEZINA VRIJEDNOST“ PROVODIT ĆE SE PUTEM SLJEDEĆE MJERE:**
* snimanje, popis i ocjena realnog stanja imovine u vlasništvu Grada.

U definiranju ovog posebnog cilja naglasak je stavljen na osiguranje transparentnosti tržišta nekretnina. Za sve nekretnine koje Grad Delnice namjerava prodavati tijekom godine vršit će se procjena vrijednosti istih.

Područja upravljanja koja ovaj poseban cilj obuhvaća u Godišnjem planu upravljanja nekretninama i pokretninama u vlasništvu Grada su:

* utvrđivanje tržišne vrijednosti nekretnina u vlasništvu Grada Delnice,
* izrada baze podataka radi osiguranja transparentnosti tržišta nekretnina.
* **POSEBAN CILJ 1.4. „USKLAĐENJE I KONTINUIRANO PREDLAGANJE TE DONOŠENJE NOVIH AKATA“ PROVODIT ĆE SE PUTEM SLJEDEĆE MJERE:**
* predlaganje izmjena i dopuna važećih akata te izrade prijedloga novih akata za poboljšanje upravljanja gradskom imovinom.

U definiranju posebnog cilja „Usklađenje i kontinuirano predlaganje te donošenje novih akata“ polazi se od važnosti adekvatne regulacije upravljanja nekretninama i pokretninama u vlasništvu Grada Delnice te potrebe za efikasnim, pojednostavljenim i transparentnim postupanjem u okviru raspolaganja nekretninama i pokretninama u vlasništvu Grada. Radi se o kontinuiranom procesu, koji nameće potrebu za dosljednom analizom postojećeg stanja te provedbom stalne regulacije u svrhu aktivacije neaktivne gradske imovine.

Područja upravljanja koja ovaj poseban cilj obuhvaća u Godišnjem planu upravljanja nekretninama i pokretninama u vlasništvu Grada je:

* otklanjanje nedostataka u postupanju s nekretninama i pokretninama u vlasništvu Grada,
* uočavanje i otklanjanje dupliciranja poslova i preklapanja ovlasti,
* povećanje efikasnosti upravljanja nekretninama i pokretninama u vlasništvu Grada.
* **POSEBAN CILJ 1.5. „USTROJ, VOĐENJE I REDOVNO AŽURIRANJE INTERNE EVIDENCIJE GRADSKE IMOVINE KOJOM UPRAVLJA GRAD DELNICE“ PROVODIT ĆE SE PUTEM SLJEDEĆIH MJERA:**
* funkcionalna uspostava Evidencije imovine Grada Delnice,
* dostavljanje podataka i promjena predmetnih podataka u Središnji registar državne imovine.

U definiranju posebnog cilja „Ustroj, vođenje i redovno ažuriranje interne evidencije gradske imovine kojom upravlja Grad Delnice“ interna evidencija imovine omogućava sveobuhvatnost autentičnih i redovito ažuriranih pravnih, fizičkih, ekonomskih i financijskih podataka o imovini. Interna evidencija gradske imovine kao upravljački sustav koji omogućava kvalitetno i razvidno donošenje odluka o načinima upravljanja nekretninama i pokretninama kojom upravlja Grad Delnice, Internetska dostupnost i transparentnost u upravljanju imovinom te Javnom objavom ostvarit će se bolji nadzor nad stanjem imovine kojom Grad Delnice raspolaže.

Danom stupanja na snagu [Zakona o Središnjem registru državne imovine](https://www.zakon.hr/z/1647/Zakon-o-Sredi%C5%A1njem-registru-dr%C5%BEavne-imovine) (»Narodne novine«, broj 112/18), 22. prosinca 2018. Središnji državni ured za razvoj digitalnog društva (SDURDD) postalo je nadležno tijelo za vođenje Središnjeg registra, odnosno preuzelo je od Ministarstva prostornoga uređenja, graditeljstva i državne imovine poslove vođenja Središnjeg registra, opremu, pismohranu i drugu dokumentaciju Ministarstva vezanu za vođenje Središnjeg registra, sredstva za rad, financijska sredstva te prava i obveze Ministarstva prostornoga uređenja, graditeljstva i državne imovine vezane za vođenje Središnjeg registra, kao i državne službenike Ministarstva prostornoga uređenja, graditeljstva i državne imovine koji su obavljali preuzete poslove vezane za Središnji registar. Grad Delnice izvršio je upis podataka u Središnji registar te i nadalje ima obvezu vršiti ažuriranje istih.

* **POSEBAN CILJ 1.6. „PRIPREMA, REALIZACIJA I IZVJEŠTAVANJE O PRIMJENI AKATA STRATEŠKOG PLANIRANJA“ PROVODIT ĆE SE PUTEM SLJEDEĆE MJERE:**
* unaprjeđenje upravljanja nekretninama i pokretninama u vlasništvu Grada putem akata strateškog planiranja.

U definiranju posebnog cilja 1.6. „Priprema, realizacija i izvještavanje o primjeni akata strateškog planiranja“ polazi se od potrebe za unaprjeđenjem okvira strateškog planiranja u svrhu učinkovitog upravljanja nekretninama i pokretninama u vlasništvu Grada.

Područja upravljanja koja ovaj poseban cilj obuhvaća u Godišnjem planu upravljanja nekretninama i pokretninama u vlasništvu Grada je:

* usvajanje Godišnjeg plana upravljanja nekretninama i pokretninama u vlasništvu Grada,
* usvajanje Strategije upravljanja nekretninama i pokretninama u vlasništvu Grada,
* usvajanje ostalih strateških akata upravljanja nekretninama i pokretninama u vlasništvu Grada.
* **POSEBAN CILJ 1.7. „RAZVOJ LJUDSKIH RESURSA, INFORMACIJSKO-KOMUNIKACIJSKE TEHNOLOGIJE I FINANCIJSKOG ASPEKTA GRADA DELNICE“ PROVODIT ĆE SE PUTEM SLJEDEĆIH MJERA:**
* strateško upravljanje ljudskim resursima,
* poboljšanje informatizacije i digitalizacije,
* poboljšanje financijskog upravljanja.

Poseban cilj „Razvoj ljudskih resursa, informacijsko-komunikacijske tehnologije i financijskog aspekta Grada Delnice“ važna je podloga za uspješnu implementaciju prethodno opisanih ciljeva Strategije upravljanja imovinom Grada Delnice za razdoblje 2023. do 2029.

*Tablica 11. Pregled posebnih ciljeva i mjera*

|  |  |
| --- | --- |
| **STRATEŠKI CILJ UPRAVLJANJA SVIM OBLICIMA IMOVINE** | **ODRŽIVO, EKONOMIČNO I TRANSPARENTNO UPRAVLJANJE I RASPOLAGANJE NEKRETNINAMA I POKRETNINAMA U VLASNIŠTVU GRADA DELNICE** |
| **POSEBNI CILJEVI** | **MJERE** |
| Poseban cilj 1.1. „Učinkovito upravljanje nekretninama u vlasništvu Grada Delnice“ | Smanjenje portfelja nekretnina kojima upravlja Grad Delnice putem prodaje |
| Aktivacija neiskorištene i neaktivne gradske imovine putem zakupa (najma) |
| Poseban cilj 1.2. „Unaprjeđenje korporativnog upravljanja i vršenje kontrola Grada Delnice kao (su)vlasnika trgovačkih društava“ | Implementiranje operativnih mjera upravljanja trgovačkim društvima u (su)vlasništvu  Grada Delnice |
| Jačanje učinkovitosti poslovanja i praćenje poslovanja trgovačkih društava u (su)vlasništvu Grada Delnice |
| Poseban cilj 1.3. „Uspostaviti jedinstven sustav i kriterije u procjeni vrijednosti pojedinog oblika imovine, kako bi se poštivalo važeće zakonodavstvo i točnije odredila njezina tržišna vrijednost“ | Snimanje, popis i ocjena realnog ja imovine u vlasništvu Grada |
| Poseban cilj 1.4. „Usklađenje i kontinuirano predlaganje te donošenje novih akata“ | Predlaganje izmjena i dopuna važećih akata te izrade prijedloga novih akata za poboljšanje upravljanja nekretninama i pokretninama |
| Poseban cilj 1.5. „Ustroj, vođenje i redovno ažuriranje interne evidencije gradske imovine kojom upravlja Grad Delnice“ | Funkcionalna uspostava Evidencije imovine Grada Delnice - kontinuirano ažuriranje Registra imovine Grada Delnica (objekti, zemljišta, kom. inf.) |
| Dostavljanje novih podataka i promjena predmetnih podataka u Središnji registar državne imovine |
| Poseban cilj 1.6. „Priprema, realizacija i izvještavanje o primjeni akata strateškog planiranja“ | Unaprjeđenje upravljanja nekretninama i pokretninama putem akata strateškog planiranja |
| Poseban cilj 1.7. „Razvoj ljudskih resursa, informacijsko-komunikacijske tehnologije i financijskog aspekta Grada Delnice“ | Strateško upravljanje ljudskim resursima |
| Poboljšanje informatizacije i digitalizacije |
| Poboljšanje financijskog upravljanja |

# POSEBAN CILJ 1.1. - „Učinkovito upravljanje nekretninama u vlasništvu Grada Delnice“

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PRILOG 1: POSEBAN CILJ 1.1.** „Učinkovito upravljanje nekretninama u vlasništvu Grada Delnice“  **Razdoblje:** siječanj – prosinac 2025.  **POSLOVNI PROSTORI** | | | | | | | | |
| **MJERA** | **PRAVNO/UPRAVNI INSTRUMENTI PROVEDBE MJERE** | **AKTIVNOSTI/**  **NAČIN OSTVARENJA** | **OPIS AKTIVNOSTI** | **POKAZATELJI REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE[[5]](#footnote-5)** | **PROJEKT** | **OPIS PROJEKTA** |
| Aktivacija neiskorištene i neaktivne gradske imovine putem zakupa (najma) | [Zakon o upravljanju nekretninama i pokretninama u vlasništvu Republike Hrvatske](https://narodne-novine.nn.hr/clanci/sluzbeni/2023_12_155_2361.html)  [(»Narodne novine«, broj 155/23)](https://narodne-novine.nn.hr/clanci/sluzbeni/2023_12_155_2361.html)  [Zakon o procjeni vrijednosti nekretnina (»Narodne novine«, broj 78/15)](https://narodne-novine.nn.hr/clanci/sluzbeni/2015_07_78_1491.html)  [Zakon o zakupu i kupoprodaji poslovnog prostora (»Narodne novine«, broj 125/11, 64/15, 112/18)](https://www.zakon.hr/z/513/Zakon-o-zakupu-i-kupoprodaji-poslovnog-prostora)  [Zakon o uređivanju imovinskopravnih odnosa u svrhu izgradnje infrastrukturnih građevina (»Narodne novine«, broj 80/11,144/21)](https://www.zakon.hr/z/482/Zakon-o-ure%C4%91ivanju-imovinskopravnih-odnosa-u-svrhu-izgradnje-infrastrukturnih-gra%C4%91evina)  Statut Grada Delnice (»Službene novine Grada Delnice«, broj 2/21)  Odluka o zakupu i kupoprodaji poslovnih prostora u vlasništvu Grada Delnice (Službene novine Primorsko-goranske županije br. 46/11, 10/21)  Odluka o gospodarenju zemljištem u vlasništvu Grada Delnica (»Službene novine Grada Delnice«, broj 7/24) | 1. Sklapanje ugovora o zakupu s udrugama, trgovačkim društvima i ostalim potencijalnim korisnicima | Potpisivanje ugovora o zakupu s fizičkom ili pravnom osobom koja nema nepodmirenu obvezu prema državnom proračunu ili JL(R)S | Broj sklopljenih ugovora o zakupu poslovnih prostora | Broj | Polazno (12)  Ciljano (6) | Grad Delnice tijekom 2025. godine ima u planu davanje u zakup poslovnih prostora. Dva poslovna prostora planiraju se dati u zakup, a za 4 poslovna prostora planira se produžiti zakup:  •stara knjižnica, A. Starčevića 8, Delnice (novo)  •podrumski prostor turističke zajednice, Lujzijana 47, Delnice (novo)  •podrumski prostor Radničkog doma, Školska 24, Delnice (pod ugovorom)  •kafić u Crnom Lugu, Selska 12, Crni Lug (pod ugovorom)  •trgovina i kafić u sklopu doma Brod na Kupi, Kralja Tomislava 3, Brod na Kupi (pod ugovorom). | |
| Smanjenje portfelja nekretnina kojima upravlja Grada Delnice putem prodaje | 1. Sklapanje ugovora o kupoprodaji temeljem provedenog javnog natječaja (javno nadmetanje/javno prikupljanje ponuda) ili neposrednom pogodbom | Kupoprodaja – javni natječaj – sastavljanje popisa poslovnih prostora namijenjenih prodaji, prikupljanje i obrada dokumentacije, procjena vrijednosti nekretnine, donošenje oduke o prodaji temeljem provedenog javnog prikupljanja ponuda, provedba javnog natječaja, donošenje odluke o prodaji najpovoljnijem ponuditelju, sklapanje kupoprodajnog ugovora, primopredaja poslovnog prostora kupcu, ažuriranje interne evidencije imovine | Broj sklopljenih kupoprodajnih ugovora | Broj | Polazno (7)  Ciljano (0) | Grad u 2025. godini ne planira prodaju poslovnih prostora | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PRILOG 1 b: POSEBAN CILJ 1.1.** „Učinkovito upravljanje nekretninama u vlasništvu Grada Delnice“  **Razdoblje:** siječanj – prosinac 2025.  **GRAĐEVINSKA I POLJOPRIVREDNA ZEMLJIŠTA** | | | | | | | | |
| **MJERA** | **PRAVNO/UPRAVNI INSTRUMENTI PROVEDBE MJERE** | **AKTIVNOSTI/**  **NAČIN OSTVARENJA** | **OPIS AKTIVNOSTI** | **POKAZATELJI REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE** | **PROJEKT** | **OPIS PROJEKTA** |
| Aktivacija neiskorištene i neaktivne gradske imovine putem zakupa (najma) | [Zakon o upravljanju nekretninama i pokretninama u vlasništvu Republike Hrvatske](https://narodne-novine.nn.hr/clanci/sluzbeni/2023_12_155_2361.html)  [(»Narodne novine«, broj 155/23)](https://narodne-novine.nn.hr/clanci/sluzbeni/2023_12_155_2361.html)  [Zakon o procjeni vrijednosti nekretnina (»Narodne novine«, broj 78/15)](https://narodne-novine.nn.hr/clanci/sluzbeni/2015_07_78_1491.html)  [Zakon o prostornom uređenju](https://www.zakon.hr/z/689/Zakon-o-prostornom-ure%C4%91enju) (»Narodne novine«, broj 153/13, 65/17, 114/18, 39/19, 98/19, 67/23)  [Zakon o gradnji (»Narodne novine«, broj 153/13, 20/17, 39/19, 125/19)](https://www.zakon.hr/z/690/Zakon-o-gradnji)  [Zakon o poljoprivrednom zemljištu (»Narodne novine«, broj 20/18, 115/18, 98/19, 57/22)](https://www.zakon.hr/z/133/Zakon-o-poljoprivrednom-zemlji%C5%A1tu)  Zakon o šumama (»Narodne novine«, broj 68/18, 115/18, 98/19, 32/20, 145/20, 101/23, 36/24)  Statut Grada Delnice (»Službene novine Grada Delnice«, broj 02/21)  Odluka o davanju u zakup javnih površina u vlasništvu Grada Delnice za postavu privremenih objekata (Službene novine Primorsko-goranske županije br. 5/03, 37/09, 3/21), | 1. Sklapanje ugovora o zakupu poljoprivrednih zemljišta u vlasništvu Grada Delnice | Potpisivanje ugovora o zakupu s fizičkom ili pravnom osobom koja nema nepodmirenu obvezu prema državnom proračunu ili JL(R)S | Broj sklopljenih ugovora o zakupu poljoprivrednih zemljišta | Broj | Polazno (0)  Ciljano (3) | / | Grad Delnice tijekom 2025. godine planira produžiti zakup za 3 poljoprivredna zemljišta |
| Smanjenje portfelja nekretnina kojima upravlja Grad Delnice putem prodaje | 1. Sklapanje ugovora o kupoprodaji poljoprivrednog i građevinskog zemljišta temeljem provedenog javnog natječaja (javno nadmetanje/javno prikupljanje ponuda) ili neposrednom pogodbom | Kupoprodaja – javni natječaj – sastavljanje popisa poljoprivrednih i građevinskih zemljišta namijenjenih prodaji, prikupljanje i obrada dokumentacije, procjena vrijednosti nekretnine, donošenje oduke o prodaji temeljem provedenog javnog prikupljanja ponuda, provedba javnog natječaja, donošenje odluke o prodaji najpovoljnijem ponuditelju, sklapanje kupoprodajnog ugovora, primopredaja građevinskog zemljišta kupcu, ažuriranje interne evidencije imovine | Broj sklopljenih kupoprodajnih ugovora | Broj | Polazno (6)  Ciljano (37) | Grad Delnice tijekom 2025. godine planira prodaju zemljišta.  Nekretnine će se staviti u prodaju putem javnog natječaja. | |

# POSEBAN CILJ 1.2. - „Unaprjeđenje korporativnog upravljanja i vršenje kontrola Grada Delnice kao (su)vlasnika trgovačkih društava“

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PRILOG 2: POSEBAN CILJ 1.2.** „Unaprjeđenje korporativnog upravljanja i vršenje kontrola Grada Delnice kao (su)vlasnika trgovačkih društava“  **Razdoblje:** siječanj – prosinac 2025. | | | | | | | | |
| **MJERA** | **PRAVNO/UPRAVNI INSTRUMENTI PROVEDBE MJERE** | **AKTIVNOSTI/**  **NAČIN OSTVARENJA** | **OPIS AKTIVNOSTI** | **POKAZATELJI REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE** | **PROJEKT** | **OPIS PROJEKTA** |
| Implementiranje operativnih mjera upravljanja trgovačkim društvima u (su)vlasništvu  Grada Delnice | Zakon o upravljanju nekretninama i pokretninama u vlasništvu Republike Hrvatske  (»Narodne novine«, broj 155/23)  [Zakon o pravu na pristup informacijama](https://www.zakon.hr/z/126/Zakon-o-pravu-na-pristup-informacijama) (»Narodne novine«, broj 25/13, 85/15, 69/22) | 1. Prikupljati i analizirati izvješća o poslovanju dostavljena od trgovačkih društava | Zaprimanje i analiziranje financijskih izvještaja, Izjave o fiskalnoj odgovornosti, popunjenog Upitnika, Plana otklanjanja slabosti i nepravilnosti te Izvješća o otklonjenim slabostima i nepravilnostima utvrđenima prethodne godine | Broj prikupljenih izvještaja | Broj | Polazno (5)  Ciljano (5) | / | / |
| Jačanje učinkovitosti poslovanja i praćenje poslovanja trgovačkih društava u (su)vlasništvu Grada Delnice | 1. Definiranje adekvatne i pravovremene komunikacije vlasničkih očekivanja prema predstavničkim tijelima trgovačkih društava | Razvoj aktivne komunikacije s predstavničkim tijelima | Prihodi od dobiti trgovačkih društava | Prihodi trgovačkih društava | Polazno (6.575.147,36€)  Ciljano  (podatak nije poznat) | Prihodi se odnose na 2023. godinu skupa za sva trgovačka društva u (su)vlasništvu Grada | |
| 2. Zaprimanje, obrada i analiza godišnjih i srednjoročnih planova dostavljenih od strane trgovačkih društava od posebnog interesa za Grad Delnice | Pravodobno i potpuno informiranje o poslovanju trgovačkih društava u (su)vlasništvu Grada Delnice | Broj zaprimljenih planova | Broj | Polazna (5)  Ciljana (5) | / | Trgovačka društva u (su)vlasništvu Grad Delnica dostavljaju Planove poslovanja |

# POSEBAN CILJ 1.3. - „Uspostaviti jedinstven sustav i kriterije u procjeni vrijednosti pojedinog oblika imovine, kako bi se poštivalo važeće zakonodavstvo i što transparentnije odredila njezina vrijednost“

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PRILOG 3: POSEBAN CILJ 1.3.** „Uspostaviti jedinstven sustav i kriterije u procjeni vrijednosti pojedinog oblika imovine, kako bi se poštivalo važeće zakonodavstvo i što transparentnije odredila njezina vrijednost“  **Razdoblje:** siječanj – prosinac 2025. | | | | | | | | |
| **MJERA** | **PRAVNO/UPRAVNI INSTRUMENTI PROVEDBE MJERE** | **AKTIVNOSTI/**  **NAČIN**  **OSTVARENJA** | **OPIS AKTIVNOSTI** | **POKAZATELJI REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE** | **PROJEKT** | **OPIS PROJEKTA** |
| Snimanje, popis i ocjena realnog stanja imovine u vlasništvu Grada Delnice | Zakon o upravljanju nekretninama i pokretninama u vlasništvu Republike Hrvatske(»Narodne novine«, broj 155/23)  [Zakon o procjeni vrijednosti nekretnina (»Narodne novine«, broj 78/15)](https://www.zakon.hr/z/804/Zakon-o-procjeni-vrijednosti-nekretnina)  Pravilnik o informacijskom sustavu tržišta nekretnina (»Narodne novine«, broj 68/20, 12/24)  [Pravilnik o metodama procjene vrijednosti nekretnina (»Narodne novine«, broj 105/15)](https://narodne-novine.nn.hr/clanci/sluzbeni/2015_10_105_2060.html)  [Uputa o priznavanju, mjerenju i evidentiranju imovine u vlasništvu Republike Hrvatske – Ministarstvo financija](file:///C:\Users\Korisnik\AppData\Local\Microsoft\Windows\INetCache\Content.Outlook\KBTAXI0Q\Uputa%20o%20priznavanju,%20mjerenju%20i%20evidentiranju%20imovine%20u%20vlasništvu%20Republike%20Hrvatske%20–%20Ministarstvo%20financija) | 1. Sklapanje okvirnog ugovora sa sudskim vještakom građevinske struke (procjeniteljem) | Prodaji nekretnina prethodi procjena tržišne vrijednosti nekretnine koju utvrđuje ovlašteni sudski vještak građevinske struke. Procjenu može obavljati ovlašteni sudski vještak s kojim je sklopljen okvirni ugovor za izradu elaborata o procjeni tržišne vrijednosti nekretnina. | Broj sklopljenih ugovora godišnje | Broj | Polazno (12)  Ciljano (0) | Grad ima sklopljene Ugovore sa ovlaštenim sudskim vještacima te se i dalje planira sklapanje ugovora za čestice koje budu namijenjene prodaji | |
| 2. Procjena (utvrđivanje) vrijednosti nekretnina namijenjenih prodaji | Približne vrijednosti zemljišta utvrđuju se kao općenite, prosječne vrijednosti zemljišta na temelju podataka iz zbirke kupoprodajnih cijena, primarno ovisno o namjeni površina, načinu korištenja i uređenju površina, kategoriji i lokaciji te o drugim obilježjima nekretnina. Pri utvrđivanju približnih vrijednosti ne uzimaju se u obzir doprinosi. Ako ne postoji dovoljan broj poredbenih kupoprodajnih cijena na promatranom području, približna vrijednost može se utvrditi deduktivnom metodom ili komparativnom analizom s drugim područjem. Približna vrijednost zemljišta iskazuje se kao iznos u kunama po četvornome metru površine za uzor-česticu. Ako je to u skladu s postojećim običajima u uobičajenom poslovnom prometu, približna vrijednost može se iskazati i kao iznos u eurima po četvornome metru površine za uzor-česticu. | Broj procijenjenih nekretnina | Broj | Polazno (15)  Ciljano (0) | Raspolaganje nekretninama u vlasništvu Grada Delnica, regulirano je odgovarajućim odredbama zakona kao i akata Grada Delnica, u kojima je striktno propisana nadležnost za raspolaganje nekretninama, a to je Gradsko vijeće ili Gradonačelnica.  U trenutku izrade Plana nije moguće navesti sve nekretnine kojima će se raspolagati u Gradu Delnicama tijekom 2025. obzirom da nisu poznate odluke nadležnih tijela.  Kada će navedeno biti poznato, ići će se s procjenama. | |
| 3. Izrada procjembenog elaborata | Dokument kojim se procjena vrijednosti nekretnina jasno i transparentno prezentira u pisanom obliku, a obuhvaća nalaz i mišljenje stalnoga sudskog vještaka za procjenu nekretnina ili procjenu stalnoga sudskog procjenitelja. Sadržaj i oblik elaborata mora se izraditi sukladno zakonskim propisima i aktima te uputama iz ugovora sklopljenog s izabranim sudskim vještakom. Ako se procjembeni elaborat izrađuje za procjenu vrijednosti naknade za potpuno izvlaštenu nekretninu ili za djelomično izvlaštenu nekretninu, za procjenu naknade za ustanovljenje zakupa i za procjenu naknade za ustanovljenje služnosti, za svaku će se nekretninu koja je predmet tog pravnog posla izraditi zasebni procjembeni elaborat. | Broj izrađenih elaborata godišnje | Broj | Polazno (15)  Ciljano (0) | U trenutku izrade Plana nije moguće navesti sve nekretnine kojima će se raspolagati u Gradu Delnicama tijekom 2025. obzirom da nisu poznate odluke nadležnih tijela, a o njima ovisi izrada procjembenih elaborata. | |

# POSEBAN CILJ 1.4. - „Usklađenje i kontinuirano predlaganje te donošenje novih akata“

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PRILOG 4: POSEBAN CILJ 1.4.** „Usklađenje i kontinuirano predlaganje te donošenje novih akata“  **Razdoblje:** siječanj – prosinac 2025. | | | | | | | | |
| **MJERA** | **PRAVNO/UPRAVNI INSTRUMENTI PROVEDBE MJERE** | **AKTIVNOSTI/**  **NAČIN**  **OSTVARENJA** | **OPIS AKTIVNOSTI** | **POKAZATELJI REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE** | **PROJEKT** | **OPIS PROJEKTA** |
| Predlaganje izmjena i dopuna važećih akata te izrade prijedloga novih akata za poboljšanje upravljanja gradskom imovinom | Zakon o upravljanju nekretninama i pokretninama u vlasništvu Republike Hrvatske  (»Narodne novine«, broj 155/23)  [Zakon o instrumentima politike boljih propisa (»Narodne novine« broj 155/23)](https://www.zakon.hr/z/3646/Zakon-o-instrumentima-politike-boljih-propisa)  [Zakon o pravu na pristup informacijama (»Narodne novine«, broj 25/13, 85/15, 69/22)](https://www.zakon.hr/z/126/Zakon-o-pravu-na-pristup-informacijama) | 1. Analiza postojećih akata u području upravljanja nekretninama i pokretninama u vlasništvu Grada i poticanje izmjene i dopune istih | Izrada izmjena i dopuna nacrta akata te provedba savjetovanja s javnošću | Izmjene postojećih akata | Broj | Polazno (4)  Ciljano (0) | Akti i Odluke | Odluka  o donošenju Godišnjeg plana upravljanja i nekretninama i pokretninama u vlasništvu Grada Delnica za 2026. godinu  Odluka o usvajanju Izvješća o provedbi Plana upravljanja imovinom u vlasništvu Grada Delnica za 2024. godinu |
| 2. Participacija u postupcima izrade prijedloga novih akata ili izmjene i dopune postojećih | Usklađenje propisa s odredbama kojima se uređuje nekretninama i pokretninama u vlasništvu Grada | Prijedlog novih akata | Broj | Polazno (2)  Ciljano (2) |
| 3. Participacija u radu stručnih radnih skupina Gradske uprave Grada Delnice | Savjetovanja s javnošću | Prijedlog novih akata | Broj | Polazno (2)  Ciljano (1) |
| Usvajanje dokumenata | Broj usvojenih akata | Broj | Polazno (2)  Ciljano (2) |

# POSEBAN CILJ 1.5. - „Ustroj, vođenje i redovno ažuriranje interne evidencije gradske imovine kojom upravlja Grad Delnice“

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PRILOG 5: POSEBAN CILJ 1.5.** „Ustroj, vođenje i redovno ažuriranje interne evidencije gradske imovine kojom upravlja Grad Delnice“  **Razdoblje:** siječanj – prosinac 2025. | | | | | | | | |
| **MJERA** | **PRAVNO/UPRAVNI INSTRUMENTI PROVEDBE MJERE** | **AKTIVNOSTI/**  **NAČIN OSTVARENJA** | **OPIS AKTIVNOSTI** | **POKAZATELJI REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE** | **PROJEKT** | **OPIS PROJEKTA** |
| Funkcionalna uspostava Evidencije imovine Grada Delnice | Zakon o upravljanju nekretninama i pokretninama u vlasništvu Republike Hrvatske  (»Narodne novine«, broj 155/23)  [Zakon o središnjem registru državne imovine (»Narodne novine« broj 112/18)](https://www.zakon.hr/z/1647/Zakon-o-Sredi%C5%A1njem-registru-dr%C5%BEavne-imovine)  [Uredba o Središnjem registru državne imovine (»Narodne novine«, broj 03/20)](https://narodne-novine.nn.hr/clanci/sluzbeni/2011_05_55_1207.html)  [Pravilnik o tehničkoj strukturi podataka i načinu upravljanja središnjim registrom državne imovine (»Narodne novine«, broj 37/24)](https://narodne-novine.nn.hr/clanci/sluzbeni/2024_03_37_591.html) | 1. Redovito ažuriranje i objava podataka o imovini u internoj evidenciji imovine Grada Delnice | Vođenje evidencije gradske imovine | Kontinuirano ažuriranje i objava podataka u internoj evidenciji | Broj | Pojavni oblici nekretnina  (broj je varijabilan te se redovno ažurira sukladno izmjenama u Evidenciji imovine)  Pojavni oblici financijske imovine (dionice, poslovni udjeli, vrijednosni papiri) Polazna (5)  Ciljana (5)  Pojavni oblici pokretnina (osobni automobili Suzuki Vitara, Suzuki Ignis i Toyota Avensis  Polazna (3)  Ciljana (3) | Ustroj, vođenje i redovno ažuriranje interne evidencije gradske imovine | Sveobuhvatna, autentična i redovito ažurirana Evidencija imovine |
| Dostavljanje podataka i promjena predmetnih podataka u Središnji registar državne imovine | 1. Slanje podataka o imovini u Središnji registar državne imovine | Ažuriranje podatka o nekretninama i pokretninama i dostava u Središnji registar državne imovine | Broj ažuriranja | Broj | Polazno (0)  Ciljano (1) | Grad Delnice dostavio je podatke u Središnji registar. | |

# POSEBAN CILJ 1.6. - „Priprema, realizacija i izvještavanje o primjeni akata strateškog planiranja“

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PRILOG 6: POSEBAN CILJ 1.6.** „Priprema, realizacija i izvještavanje o primjeni akata strateškog planiranja“  **Razdoblje:** siječanj – prosinac 2025. | | | | | | | | |
| **MJERA** | **PRAVNO/UPRAVNI INSTRUMENTI PROVEDBE MJERE** | **AKTIVNOSTI/**  **NAČIN**  **OSTVARENJA** | **OPIS AKTIVNOSTI** | **POKAZATELJI REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE** | **PROJEKT** | **OPIS PROJEKTA** |
| Unaprjeđenje upravljanja nekretninama i pokretninama u vlasništvu Grada putem akata strateškog planiranja | Zakon o upravljanju nekretninama i pokretninama u vlasništvu Republike Hrvatske  (»Narodne novine«, broj 155/23)  [Zakon o središnjem registru državne imovine (»Narodne novine« broj 112/18)](https://www.zakon.hr/z/1647/Zakon-o-Sredi%C5%A1njem-registru-dr%C5%BEavne-imovine)  [Uredba o Središnjem registru državne imovine (»Narodne novine«, broj 3/20)](https://narodne-novine.nn.hr/clanci/sluzbeni/2020_01_3_40.html) | 1. Priprema, izrada i usvajanje Izvješća o provedbi Godišnjeg plana upravljanja imovinom za 2024. godinu  2. Priprema, izrada i donošenje Godišnjeg plana upravljanja nekretninama i pokretninama u vlasništvu Grada za 2026. | Izrada prijedloga Izvješća o provedbi Godišnjeg plana upravljanja imovinom za 2024.  Izrada prijedloga Godišnjeg plana upravljanja nekretninama i pokretninama u vlasništvu Grada za 2026.  Provedba Savjetovanja s javnošću za Godišnji plan upravljanja nekretninama i pokretninama u vlasništvu Grada za 2026.  Usvajanje dokumenta | Prijedlog Izvješća o provedbi Godišnjeg plana upravljanja imovinom za 2024.  Prijedlog Godišnjeg plana upravljanja nekretninama i pokretninama u vlasništvu Grada za 2026. | Broj | Polazna (2)  Ciljana (2) | Projekt Implementacija upravljanja nekretninama i pokretninama u vlasništvu Grada | Izrada Izvješća o provedbi Plana upravljanja imovinom i Plana upravljanja nekretninama i pokretninama u vlasništvu Grada |
| 2. Revidiranje Strategije upravljanja imovinom 2023.-2029. | Ažuriranje i uskladba dokumenta s novim aktima i podacima | Revidirana Strategija | Broj | Polazna (0)  Ciljana (1) |
| Unaprjeđenje upravljanja nekretninama i pokretninama u vlasništvu Grada putem akata strateškog planiranja | [Zakon o proračunu (»Narodne novine« 144/21)](https://www.zakon.hr/z/283/Zakon-o-prora%C4%8Dunu)  Zakon o sustavu strateškog planiranja i upravljanja razvojem Republike Hrvatske  (»Narodne novine« 123/17, 151/22)  Uredba o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (»Narodne novine« 37/23) | 1.Priprema, izrada i donošenje Izmjena i dopuna Provedbenog programa  2.Priprema, izrada i donošenje Godišnjeg izvješća o provedbi Provedbenog programa  3. Priprema, izrada i donošenje Provedbenog programa | Izrada prijedloga  Izmjena i dopuna Provedbenog programa  Izrada prijedloga  Godišnjeg izvješća o provedbi Provedbenog programa  Izrada prijedloga Provedbenog programa  Donošenje dokumenata | Prijedlog  Izmjena i dopuna Provedbenog programa  Prijedlog  Godišnjeg izvješća o provedbi Provedbenog programa  Prijedlog Provedbenog programa | Broj | Polazna (1)  Ciljana (2) |  | Izrada kratkoročnih akata strateškog planiranja |

# POSEBAN CILJ 1.7. - „Razvoj ljudskih resursa, informacijsko-komunikacijske tehnologije i financijskog aspekta Grada Delnice“

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PRILOG 7: POSEBAN CILJ 1.7.** „Razvoj ljudskih resursa, informacijsko-komunikacijske tehnologije i financijskog aspekta Grada Delnice“  **Razdoblje:** siječanj – prosinac 2025. | | | | | | | | |
| **MJERA** | **PRAVNO/UPRAVNI INSTRUMENTI PROVEDBE MJERE** | **AKTIVNOSTI/**  **NAČIN**  **OSTVARENJA** | **OPIS AKTIVNOSTI** | **POKAZATELJI REZULTATA** | **MJERNA JEDINICA ZA POKAZATELJ REZULTATA** | **POLAZNA I CILJANA VRIJEDNOST MJERNE JEDINICE** | **PROJEKT** | **OPIS PROJEKTA** |
| Strateško upravljanje ljudskim resursima | [Zakon o službenicima i namještenicima u lokalnoj i područnoj (regionalnoj) samoupravi (»Narodne novine«, broj 86/08, 61/11, 04/18, 112/19)](https://www.zakon.hr/z/259/Zakon-o-slu%C5%BEbenicima-i-namje%C5%A1tenicima-u-lokalnoj-i-podru%C4%8Dnoj-samoupravi) | 1. Provedba edukacija i stručnih usavršavanja | Izrada plana izobrazbe službenika | Broj provedenih edukacija | Broj | Polazno (xx)  Ciljano (xx) | Grad Delnice tijekom 2025. godine planira provedbu edukacija iz područja .. | |
| 2. Raspisivanje i objava Javnog natječaja | Objava Javnog natječaja prema Planu prijema za 2025. godinu  Utvrđivanje liste kandidata, testiranje, intervju, objava rezultata, objava rješenja o prijemu u Gradsku službu, prijem u Gradsku službu | Broj traženih izvršitelja | Broj | Polazno (xx)  Ciljano (1) | Grad Delnice u 2025. godini planira zapošljavati diplomiranog pravnika. | |
| Broj novozaposlenih | Broj | Polazno (xx)  Ciljano (1) |
| Poboljšanje informatizacije i digitalizacije | 1. Traženje ponude od postojećeg dobavljača | Traženje ponude | Zahtjev za ponudom | Broj | Polazno (xx)  Ciljano (xx) | Grad Delnice ima u planu poboljšanje informatizacije i sustava tijekom 2025. godine | |
| 2. Prihvaćanje ponude i uspostava plana izvođenja | Razmatranje i prihvaćanje ponude | Odluka o prihvaćanju ponude | Broj akata | Polazno (XX)  Ciljano (XX) |
| 3. Testiranje poboljšanog sustava i stavljanje u funkciju | Testiranje novih funkcionalnosti aplikacije primjenom u radu | Sustav stavljen u rad | Broj | Polazno (xx)  Ciljano (xx) |
| Poboljšanje financijskog upravljanja | Zakon o sustavu unutarnjih kontrola u javnom sektoru (»Narodne novine« 78/15, 102/19) | 1. Dodatna automatizacija praćenja potraživanja imovine | Unaprjeđenje postojećeg aplikativnog modela | Povećanje naplate potraživanja | % | Polazna (0%)  Ciljana (0%) | / | |

1. Prema članku 64. stavka 1. Zakona o upravljanju nekretninama i pokretninama u vlasništvu Republike Hrvatske (»Narodne novine«, broj 155/23) Strategija upravljanja imovinom u vlasništvu Grada Delnica za razdoblje od 2023. do 2029. primjenjivat će se u odnosu na upravljanje nekretninama i pokretninama u vlasništvu Grada Delnica do donošenja nove Strategije sukladno odredbama Zakona o upravljanje nekretninama i pokretninama u vlasništvu Republike Hrvatske (»Narodne novine«, broj 155/23). [↑](#footnote-ref-1)
2. Prema članku 2. Zakona o sustavu strateškog planiranja i upravljanja razvojem Republike Hrvatske (»Narodne novine«, br. 123/17, 151/22) mjere su skup međusobno povezanih aktivnosti i projekata u određenom upravnom području kojom se izravno ostvaruje posebni cilj, a neizravno se pridonosi ostvarenju strateškoga cilja. Aktivnost je niz specifičnih i međusobno povezanih radnji čija provedba izravno vodi ostvarenju mjere, a neizravno ostvarenju posebnoga cilja, dok je projekt niz međusobno povezanih aktivnosti koje se odvijaju određenim redoslijedom radi postizanja ciljeva unutar određenoga razdoblja i određenih financijskih sredstava. [↑](#footnote-ref-2)
3. Prema članku 2. Zakona o sustavu strateškog planiranja i upravljanja razvojem Republike Hrvatske (»Narodne novine«, br. 123/17, 151/22) pokazatelj ishoda je kvantitativni i kvalitativni mjerljivi podatak koji omogućuje praćenje, izvješćivanje i vrednovanje uspješnosti u postizanju utvrđenog posebnog cilja. [↑](#footnote-ref-3)
4. Prema članku 2. Zakona o sustavu strateškog planiranja i upravljanja razvojem Republike Hrvatske (»Narodne novine«, br. 123/17, 151/22) pokazatelj rezultata je kvantitativni i kvalitativni mjerljivi podatak koji omogućuje praćenje, izvješćivanje i vrednovanje uspješnosti u provedbi utvrđene mjere, projekta i aktivnosti. [↑](#footnote-ref-4)
5. Polazna vrijednost mjerne jedinice u narednim tablicama odnosi se na razdoblje od 1. siječnja 2023. do 31. prosinca 2023., dok se ciljana vrijednost odnosi na razdoblje od 1. siječnja 2025. do 31. prosinca 2025. [↑](#footnote-ref-5)